

Kalendar Apostolstva molitve 

STUDENI 1938 

OPĆA NAKANA: 

Žrtve nesreće. 

M i s i j s k a : Misije među 20 milijuna Korejanaca. 

SVAGDANJE PRIKAZANJE: Božansko Srce Isusovo! Ja ti prikazujem 
po bezgrjesnom Srcu Marijinu sve molitve, djela i trpljenja ovoga dana u 
naknadu za naše uvrede i na sve one nakane, na koje se ti neprestano prika¬ 
zuješ na oltaru. Osobito ti ih prikazujem za sv. Crkvu, sv. Oca Papu i za 
sve potrebe, koje su ovoga mjeseca i dana preporučene članovima Apostolstva 
molitve. Amen. 


POSEBNE NAKANE ZA SVAKI DAN: 


1 U SVI SVETI. Težnja za sve- 

tošću. 

2 S Dušni dan. Naši pokojnici. 

3 Č Hubert. Pokojni pretplatnici 

Glasnika. 

4 P Karlo Boromejski. Naši Biskupi. 

5 S Zaharija i Elizabeta. Čista 

mladež. 

6 N 22. PO DUH. Leonard. Pokoj¬ 

nici, kojih se nitko ne sjeća. 

7 P Engelbert. Odanost sv. Crkvi. 

8 U Bogdan. Naši mladići u vojsci. 

9 S Teodor. BI. Gracija. Sveta 

Crkva u Rusiji. 

10 Č Andrija Avelinski. Katolički 

advokati. 

11 P Martin, biskup. Napastovani. 

12 S Martin, papa i muč. Naš Sveti 

Otac. 

13 N 23. PO DUH. Stanislav Kostka. 

Mjeseč. zašt. Isusovački 
novaci. 

14 P Jozafat. Obraćenje otpadnika 

od svete vjere. 


15 U Albert Veliki. Oci Dominakanci 

i sestre Dominikanke. 

16 S Gertruda. Ivan Trogirski. Naša 

sjemeništa. 

17 Č Grgur Čudotvorac. Katolička 

Akcija. 

18 P Odo. Dobri svećenici. 

19 S Elizabeta. Udovice i sirote. 

20 N 24. PO DUH. Feliks. Progoni¬ 

telji svete Crkve. 

21 P Prikazanje BI. Gospe 

u hramu. Marijine kongre¬ 
gacije. 

22 U Cecilija. Crkvena pjevačka 

društva. 

23 S Klement. Širenje svete Pričesti. 

24 Č Ivan od Križa. Patnici. 

25 P Katarina. Obraćenje bezbožaca. 

26 S Ivan Berhmans. Naši đaci. 

27 N 1 . ADVENTA. Virgilije. Kato¬ 

lička neustrašivost. 

28 P Sosten. Obraćenje mlakih. 

29 U Saturnin. Umirući. 

30 S Andrija apostol. Ljubav prema 

Isusu. 


OPĆA NAKANA U PROSINCU: Obraćenje Židova. 
MISIJSKA: Katoličke škole u Japanu. 

OPROSTI ZA ČLANOVE APOSTOLSTVA MOLITVE: Potpuni oprost 
jednoga petka po volji, i još jednoga dana po volji odabranog. Na dan pomi- 
rovne sv. Pričesti. Na blagdan mjesečnog zaštitnika. 

OPROSTI ZA ČLANOVE BRATOVŠTINE PRESV. SRCA ISUSOVA: 
Potpuni oprost prvog petka ili nedjelje, i još jedan po volji odabrani dan. 


GLASNIK PRESVETOGA SRCA ISUSOVA 
S dopuštenjem crkvene oblasti izdaju mjesečno ISUSOVCI u Zagrebu. 
Broj našeg ček. računa 33.896. Cijena 15 d. — 34 dol. — 8 lira. — 2.50 pengo. 
Uprava »GLASNIKA SRCA ISUSOVA«, Zagreb I 147, Palmotićeva ulica 31. 



Za stradaoce 

Mjesečna nakana za studeni, blagoslovljena od sv. Oca. 

Komu nije znan slavni stradalac staroga zavjeta, pravedni 
Job? Četiri mu glasnika jedan za drugim javljaju, da je izgubio 
sve svoje veliko imanje i djecu. Najposlije izgubi i zdravlje: so¬ 
tona ga po dopuštenju Božjem udari strašnom gubom. 

U Litanijama sviju svetih moli se pomoć Božja proti nekim 
nesrećama, od kojih češće strada svijet: »Od groma i zla vreme¬ 
na .. . od biča potresa ... od kuge, glada i rata, oslobodi nas, Go¬ 
spodine!« No i grješnike i pravednike širom svijeta tukle su i 
tuku bez prestanka nesamo te, već upravo nebrojene nevolje. Taj 
je do jučer bio zdrav i jak kao trijes, danas evo leži oboren teš¬ 
kom bolešću. Onaj je imao milijune i danas prosjači. Gle pak 
tolikih, koji su do svjetskog rata živjeli u kneževskim, kraljev¬ 
skim pa i carskim dvorima, sve se pred njima klanjalo, a danas 
nemaju kuće ni kućišta, žive nepoznati i bez svake časti. A zar 
se ne čita dan na dan u novinama, kako se ovaj utopio, onaj 
nastradao baratajući nepromišljeno oružjem, kako je ovaj zagla¬ 
vio ili bio teško ranjen kod vožnje autom, tramvajem, željeznicom, 
zrakoplovom; kako su mnogi pogorjeli, poginuli ili pretrpjeli ve¬ 
liku štetu od zlih ljudi, od zvijeri, od poplava, oluja — i tko 
da nabroji sve udarce, koji svaki dan, svaki čas stižu tolike ljude. 

U Litanijama svih svetih molimo također: »Od nagle i ne¬ 
pripravne smrti, oslobodi nas, Gospodine!« Nagla smrt za samog 
onoga, kojeg pobere, nije nikakvo zlo, ako je pripravan, to jest 
ako na duši nema barem teškoga grijeha. No koliko ih je, koji 
se naglo rastaju s ovim životom i gube se zauvijek! Glavne su 
potom i najsudbonosnije nesreće, koje ljude naglo usmrćuju. Mno¬ 
go je veći broj drugih nesreća, koje ljudima ne uzimaju odmah 
života, već se obore na njih većom ili manjom, kadikad upravo 
preteškom mukom. 

Sreća u nesreći. Koji su od ovakvih posljednjih stradalaca 
pravi kršćani, ti se brzo snalaze kod takvih jada, nose križ s p°" 
moću Božjom strpljivo. Nalik su na Joba, koji je govorio: 
»Gospodin dao, Gospodin uzeo, kako se Gospodinu svidjelo, ta¬ 
ko se dogodilo, neka bude blagoslovljeno ime Gospodnje.« Job, 
1, 21. I opet: »Kad smo primili dobro iz ruku Božjih, zašto da 
ne primamo zlo?« Job 2, 10. Ovakvi znaju da zemaljska 
nesreća kao ni zemaljska sreća ne znače mnogo, 
jer obje kratko traju. Oni drže udarce ruke Božje kao kaznu 
za svoje grijehe, gledaju ujedno u njima ljekariju, kojom im 
nebeski Liječnik vraća duševno zdravlje. Oni su uvjereni, da su 
sve muke ovoga života kao ništa, kad se isporede 
sa slavom, koja ih čeka u nebu Rim. 8, 18. Raduju se kad 
misle, da »naša sadanja časovita, laka nesreća donosi preko¬ 
mjerno izobilje vječne od svega veće slave.« II. Kor. 4, 17. Oni 
primaju k srcu riječi Duha Svetoga, koji govori: »Sinko . . . pri¬ 
pravi se na kušnju... ne prenagli se u vrijeme 
nesreće... Štogod na te došlo, primi i podnesi bol i 
budi strpljiv, kad budeš ponižen, jer se u ognju kušaju 
zlato i srebro a ljudi Bogu dragi u peći poniže¬ 
nja...« Crkv. 2, 1-5. Tješe ih riječi, što ih je arkanđeo Rafael 
rekao Tobiji: »Jer si bio drag Bogu, trebalo je, da te iskuša na¬ 
past.« Tob. 12, 13. Tješi ih pomisao, da B o g s v o j i m najmi¬ 
lijima daje najteže križeve. Zar nisu najteže muke 
podnijeli Isus, Marija, mučenici i svi gotovo sveci? Pravim kršća¬ 
nima je jasno, da je Isus mogao prema riječima sv. Pavla odabrati 
za se radostan život na zemlji i tako nas otkupiti, no on nije 
to htio, već je odabrao Križ, da nas njime otkupi. 
Žid. 12, 2. Prema tomu im je očito, da Bog više cijeni zemaljske 
nevolje, ako ih samo dobro podneseš, a manje cijeni zemaljsku 
sreću. I doista, tko samo malo t r p i, ne će nikad postići veli¬ 
ke kreposti; velika krepost raste samo uz velike križeve. 
Nevolje su zemaljske kao mine i topovi u rukama Božjim, njima 
On ruši u našem srcu naše neuredno samoljublje, da 
onda tu podigne sveti svoj hram. Bez tih žestokih Božjih udaraca 
ne možemo se nikad osloboditi krivoga samoljublja ni postići 
prave svetosti. 

Dakako, poglavita je stvar, da podnosimo nevolje kako tre¬ 
ba, to jest bar strpljivo, da ne mrmljamo ustima i da odgonimo 
zlovolju iz srca. To se zna, možemo i uzdisati i jecati pod kri¬ 
žem, to još nije znak nestrpljivosti. Uzdisao je i naš Spasitelj 
za svoje muke, uzdisali su i mnogi mučenici i sveci, kad je Bog 
ustegnuo unutrašnju utjehu i pustio teške vanjske nevolje na njih. 
Glavno je, da volju svoju podlažemo poput Isusa i sve¬ 
tih volji Božjoj: »Ne moja, već Tvoja volja neka bude.« 

Kako je ovakva strpljivost stvar vrlo teška, u većim jadima 
upravo nemoguća za naše slabe sile, to pravi kršćani, čim ih 



Dva puta u vječnost. Jedan je trnovit, ali vodi u nebo. Drugi je ružičast — 

vodi u propast. 

stigne koji udarac, odmah dižu oči k Bogu i mole za nje¬ 
govu pomoć. Činiš li ti tako? Da sa možda ne skunjiš kao ža¬ 
losna vrba, kad te zadesi iznenada kakvo zlo? Da možda ne 
dodijavaš neprestanim cviljenjem ljudima, koji ti ne mogu po¬ 
moći? Da možda ne mrmljaš proti Bogu ili čak proklinješ i psu¬ 
ješ? Da se ne prepuštaš očajavanju, pa te možda salijeće i na¬ 
past, da sam sebi život uzmeš? 

Očajnici. Dokle stradanja ljudima, koji se drže čvrsto Bo¬ 
ga, nesamo ne škode, već im upravo donose veliku, neprolaznu 
sreću, dotle ona upropašćuju ljude slabe ili nikakve vjere. Vatra 
čisti zlato, daje mu življi sjaj, a rđu izjeda, uništava. U velikim 
se nevoljama najbolje vidi, tko je junak, a tko kukavica. Ljudi 
su Božji u vrijeme nesreće stalni i čvrsti kao hridine, o koje 
uzalud udaraju i najveći morski valovi; ljudi su ovoga svijeta 
redovito kao orahove ljuske, koje i manji val vuče, kamo hoće. 
Kao s pojedinim ljudima tako biva i s čitavim narodima. Tko 
poznaje povijest našega naroda, tomu je pravo čudo, kako danas 
još uopće ima Hrvata, tolike su užasne nesreće zadešavale dan 
na dan naše djedove za četiristogodišnjega ratovanja s Turčinom. 
Naši djedovi nisu klonuli, nisu očajavali, borili su se i patili kao 
divovi. Otkud im snaga za to? Držali su se čvrsto Isusa, On im 
je boli blažio, On ih je krijepio, pomagao i očuvao. 

Držimo se i mi primjera naših pređa. Klonimo se rđavih 
kršćana i bezbožaca, koji se vladaju po savjetu Jobove žene, 
što je svomu pobožnom mužu govorila u njegovu preteškom bolu: 





















356 


Glasnik Srca Isus 


ova 


»Dokle ćeš se držati svoje pobožnosti? Ustani proti Bogu i umri,« 
to jest ubij se. Job. 2, 9. Ovakvi u svom bezumlju računaju, da je 
svemu kraj, kad prosvire sebi glavu zrnom i z revolvera ili se 
drukčije skončaju. A ipak nije kraj, nego početak vječnoga života, 
gdje će sveznajući i pravedni Sudac tražiti račun o svim djeli¬ 
ma pa i o tom, što su sami digli ruku na se. 

Kako se ipak u ljutoj nevolji može dogoditi i boljem čo¬ 
vjeku, da izgubi um, pa se ubije u ludilu, a s druge se strane 
i najgori nesretnik može pokajati i u zadnjem trenu, dok izdiše, 
to ne smijemo suditi nikoga od ovakovih očajnih samoubojica, 
već se moliti za njih. 

Kako da pomažemo stradaocima. Tu su na prvom mjestu 
oni, koje kosi hitra smrtna kosa bilo u strahotama današnjih 
ratova, bilo u različnim nezgodama i nesrećama na kopnu i mo¬ 
ru, pod zemljom u rudnicima, u zraku na aeroplanima. Za sve 
ovakve treba da molimo često svaki dan: »Presveto Srce Isusovo, 
koje si pretrpjelo smrtnu tjeskobu, smiluj se umirućima.« 

Sve pak ove nebrojene stradaoce, koje pritiskuju tolike 
različne nesreće, koji pate u skrajnom siromaštvu, jer ne mogu 
dobiti posla, koje šibaju progonstva, bolest, žalost i slični bičevi: 
sve ovakve preporučujmo milosrđu Božanskoga Srca, da im 
olakša križ, da ih otme očajanju, da ih nauči moliti. Božansko 
Srce Isusovo, daj im strpljivosti; daj, da im nevolje otvore oči 
i čvrsto ih privinu k Bogu; daj, da se nauče cijeniti i ljubiti svoj 
križ i po njemu se popnu do velike kreposti i svetosti; gani srca 
ljudska, da im pomognu u njihovoj nesreći! Molimo.se napose 
za progonjenu svoju katoličku braću, koja su danas u tolikim 
zemljama izvrgnuta svakojakim mukama. Koliki su između njih 
još uže vezani s nama, jer su članovi Apostolstva molitve! U 
samoj jadnoj Španjolskoj ima takvih silan broj. 

Molimo se u studenom: Božansko Srce Isusovo, smiluj se 
svima, koji stradaju u današnja teška vremena od tolikih nesreća! 

M. Pavelić D. 1. 


MOLITVA ZA STRADAOCE* 

Pomozi nam, Bože Spasitelju naš, i radi slave Imena svoga 
izbavi nas, Gospodine, i očisti nas od grijeha naših radi Imena 
svoga. 

Psalam 53. 

Bože, Imenom svojim spasi me i krepošću svojom oprav¬ 
daj me. 

Bože, usliši molitvu moju, čuj riječi usta mojih. 


* Iz najnovijeg izdanja knjige: Preces et pia opera indulgentiis ditata 


1938. 

Jer tuđinci ustaju na me, i silnici traže dušu moju: nemaju 
Boga pred očima svojim. 

Gle, Bog mi pomaže, Gospodin je branič duše moje. 

Obrati zlo na neprijatelje moje, istinom svojom rasprši ih. 

Rado ću ti prinositi žrtvu, hvalit ću ime tvoje, Gospodine, 
jer je dobro. 

Jer me izbavijaš od svake nevolje, i oko moje bez straha 
gleda neprijatelje moje. 

Slava Ocu i Sinu i Duhu Svetomu. 

Kako bijaše u početku, tako sada i vazda i u vijeke vje¬ 
kova. Amen. 

R. Radi slave Imena svoga izbavi nas, Gospodine. 

O. I očisti nas od grijeha naših radi Imena svoga. 

Pomolimo se. Molimo te, Gospodine, milostivo usliši 
prošnje puka svojega i oslobodi radi slave Imena svojega nas, 
koji smo s pravom bijeni radi svojih grijeha. Po Kristu Gospodinu 
našem. Amen. 


Šesti glavni grijeh: Srditost 

K jednom bogatom seljaku dođe mesar da kupi vola. Mesar 
položi na sto hiljadarku kao kaparu. Obojica odu u staju da vide 
vola. Kad se vrate u stan, hoće seljak da spremi novac, a kad 
tamo: njegov sinčić dočepao se papira, turio ga u usta i žvače 
taj dragocjeni papir. Seljak vidi, silno se razjari, pograbi nož i 
— odreže djetetu ruku. Dijete zavrišti, mati koja je upravo ku¬ 
pala dojenče, pade u nesvijest. Dojenče se uguši. Domaćin zdvo- 
jan ode na tavan i objesi se o svoj remen. 

Eto dokle može dovesti neobuzdana srditost. Koliko je zla 
učinila! Ona je doista izvor mnogih grijeha. Stoga se ubraja u 
glavne grijehe. Kain se rasrdi na Abela. Gospodin ga opominje: 
»Što si se rasrdio i zašto ti je lice spalo? Ako dobro činiš, primit 
ćeš plaću, ako li zlo, brzo ćeš biti kažnjen. Ali nadvladaj zlu že¬ 
lju i budi joj gospodar.« Nema druge, treba nam toliko puta nad¬ 
vladati »zlu želju«, to jest nestrpljivost, srditost, želju za osve¬ 
tom. Jer kome polazi sve za rukom?. 

Dobra srditost — revnovanje. Spasitelj dođe u hram. Tu 
vidi trgovce blagom, prodavače golubova i mjenjače. Tad se Go¬ 
spodin razgnjevi, splete bič od užeta i istjera sve iz hrama. Tako 
se ispuni proroštvo: »Revnost za dom tvoj izjede me.« (Ps. 68, 10). 
To je sveta srditost. Dobar je i pravedan gnjev gospodarev nad 
zlim i lijenim slugom. Otac se rasrdi na sina, uzme šibu i kazni ga. 
Takova srdžba, ako je u pravim granicama, dobra je i obično rodi 
dobrim plodom. Heli se nije pravo rasrdio na svoje sinove, kad 

bi vjernicima otimali žrtvene darove. Zato ga je Gospodin kazni®. 
U ratu mu poginu oba sina, a sam naglo umre. 

Drugo je neuredna srditost. U svakom čovjeku počiva ta 
neurednost. Samo se neki jako brzo ražeste, za svaku malenkost, 
a drugi se teško miču iz svog mira. To može biti i narav: ima do¬ 
broćudnih, a ima i rasrdljivih ljudi, A može to biti i bolest (živci, 
žuč, srce itd). Dužnost nam je nadvladati se. Tako ćemo steći 
zasluga. No zlo je i grijeh popuštati tom čuvstvu i toj želji za 
osvetom te pokazati srditost riječima ili čak djelima. 

Šiba za ogledalom. Negdje ima hvalevrijedan običaj, da po¬ 
stave šibu za ogledalo. Kad se otac rasrdi na dijete pa ide po 
šibu, mora mu pasti pogled na ogledalo. Tu može vidjeti svoje 
srdito lice. Tako će se prije prestati srditi. Ne valja tući dijete, 
dok je srditost u srcu, jer možemo biti nepravedni. Srdito lice 
nije lijepo. Razjaren je čovjek blijed, zelen, oči sijevaju, usta su 
iskrivljena, dah kratak, glas odvratan. Unutrašnjost se uzbuni, 
srce neuredno kuca, želudac ne probavlja hranu: otrov je sve 
štogod jede; žuč se prelije i više puta čovjek naglo umre od kapi. 
A istom što je u duši! Kako strašne želje za osvetom, ito za' 
kakvom osvetom. Pa onda riječi: hule, psovke, proklinjanja. A 
napokon djela: ruka se hvata kamena, noža, revolvera: tu poteče 
krv, tu su razbijene glave, tu prostrijeljeno srce. Policija, žandari, 
zatvor, sud. Tad prečesto jedan ide u zemljicu, a drugi u Zenicu, 
kako se kaže u Bosni. Srditost je mahnitost i ludost. Luđak ne 
zna, što radi, tako ni srditi ne zna onaj čas za se, pomuti mu se 
pamet, a kasnije se kaje. Kolike se nepravde počinjaju u srditosti! 
Za malu uvredu velika odmazda. Jedan krivi pogled, jedna uvred¬ 
ljiva riječ — i već padaju pogrde, udarci, krv teče. Radniku is¬ 
padne iz ruke alat, naučnik ne učini brzo, što majstor naloži — 
i već se ore teške kletve na Gospodina Boga i njegove svece. 
Malen uzrok — velike posljedice. To se nauči sin od oca, sluga 
od gospodara, i tako se širi ono strašno zlo tobožnje nervoze i 
naglosti. 

Srditost — smrtna rana. Kad u svađi bude tko teško ranjen, 
ne će najprije htjeti se osvetit protivniku, već mora gledati, da 
mu što prije bude smrtna rana povijena. To je preče. A svaki je 
srdit i razjaren čovjek smrtno ranjen na duši. Liječi ranu, t. j. 
otjeraj najprije srdžbu i jar iz srca. Izbaci taj otrov, jer je to 
preče. To je teška, pogibeljna rana i duši i tijelu. Ona ti skraćuje 
život, oduzimlje zdravlje; ona zaslijepljuje razum, pa ne znaš što 
radiš, ona slabi volju. U mahnitosti mnogi učine silnu štetu svoiim 
i tuđim stvarima: razbijaju u bijesu pokućtvo itd. Nastaju trajna 
neprijateljstva među susjedima, razdori među rodbinom. Srditi je 
sam sebi najveća muka: ona vatra u srcu, onaj nemir, ona uzru- 
janost. Može li takav čovjek pobožno moliti? Hoće li svjesno 
vršiti svoje dužnosti? Hoće li rado obdržavati zakon Božji i cr¬ 
kveni? »Ko se srdi na brata svojega, bit će krivac sudu« (Mt. 5 22). 

Sv. Pavao nas opominje: »Srdite se, ali nemojte griješiti; neka 
sunce ne zađe nad vašim gnjevom. Nemojte dati mjesto đavlu« 
(Ef. 4, 26). Kainove žrtve nije Bog primio, jer je Kain bio uvred¬ 
ljivo srdit i zavidan. 

Senekin savjet, Izbij si iz glave i iščupaj iz srca svaki po¬ 
četak srditosti. Lijepo veli poganski mudrac Seneka prosvijetljen 
zdravim razumom: »Promisli mirno, zašto si srdit, pa ćeš se za¬ 
stidjeti. Promotri osobu, na koju se ljutiš i nestat će uzrujanosti. 
Jesu li to djeca? — Oprosti im, još su mala. Zar roditelji? — 
Oni će sigurno imati pravo. Valjda žena? — Ona se doduše može 
prevariti, ali tvoja srdžba ne će je popraviti. Da li te je uvrijedio 
mogućnik? — Onda popusti. Sudac? — Bolje ti je da se podvrgneš 
osudi. — Poglavar? — Ako zaslužuješ kaznu, podnesi strpljivo, 
ako ne zaslužuješ — ispričaj ga. — Srdi li te bolest ili nesreća? 
— Ne ljuti se, time samo povećavaš svoju muku . . . « Tako veli 
zdrav razum. Misli na uzrok srditosti, pa ćeš uvidjeti, da nije 
vrijedno uzrujati se. A zapamti: kloni se prilika, u kojima se 
često rasrdiš: svađe, kartanja, pijanstva. Ne miješaj se u tuđe 
poslove, ne želi sve popraviti! A navlastito zapamti: 

Šutnja u pravi čas! Kad je Tobiju žena uvredljivo ukorila, 
nije odgovorio, nego samo uzdahnuo — i Bogu se molio. Kad je 
Sara, žena mlađeg Tobije ukorila sluškinju te se ona na gospoda¬ 
ricu otresla, samo je uzdahnula i pohitjela u svoju sobu. Tako se 
ugušuje srdžba. Ne bacaj ulja u vatru! Zašuti u pravi čas! 

Ništa se ne događa bez znanja Božjega. Čemu da se srdiš? 
Na nevolje, koje ti Bog šalje? Na muci se pokazuju junaci. 

Pokvaren lov. Đak Ketteler bio veoma sklon na srditost. 
U lovu mu najmiliji pas razdere divlju patku, mjesto da mu je 
donese. Ošine psa bičem. A kad mu i po treći put razdere lovinu, 
razjari se i ubije psa. Zlovoljan radi pokvarena lova ode kući. 
Nije mogao brzo svući mokre čižme. Ni pet ni šest uzme nož i 
raspori ih. Taj đak se počeo junački nadvladavati. Posta blag 
svećenik i napokon krotak biskup. 

Ustrajnom se vježbom dolazi do blagosti. A tko nas uči, 
kako ćemo postati krotki? Srce Isusovo! »Učite se od mene, 
jer sam krotak i ponizan srcem.« (Mt. 11, 29). 

Do prekosutra. Neki je župnik običavao svjetovati ženiđ- 
bene drugove: »Ako dođe do svađe, recite: Ovu svađu odgodit 
ćemo do prekosutra. A prekosutra vidjet ćete, da nije vrijedno 
srditi se ili ćete zapravo na to već zaboraviti.« Jedan poslodavac 
uze to za načelo. Nije nikad u uzrujanosti otpustio kojeg radnika. 
Samo je rekao: O toj stvari ćemo istom sutra govoriti! Obično 
bi se drugi dan stvar lijepo izravnala i radnik je bio zahvalan 
svom gospodaru. 

Zapamtimo dobro, što veli Duh Sveti: 

»Uzmi srditost iz srca svoga i uklonit ćeš zlo« (Prop. 11, 10). 

Petar Gertler D. 1 











360 


Glasnik Srca Isusova 


Dobre kćerke uz odar drage majke. 



Duše u čistilištu 

Tužno zvone mrtvačka zvona u predvečerje Dušnog dana. 
Naši dragi pokojnici. . . ! Kad pomislimo na njih, stuži nam se 
u srcu, i ona rana, koja nikad ne može da potpuno zacijeli, po¬ 
novno krvari i boli. Naši dragi pokojnici. . . 

Gdje je sad moja draga pokojna majka, koju sam tako 
nježno ljubio? ljubila? Tako se večeras uz muklu zvonjavu zvona 
mnogi pitaju. — Palimo svijeće po grobovima. A gdje je sad duša 
moć pokojnog oca? Gdje sad naša kćerka, što preminu u proljeću 
života? Gdje naš sin, jedan pa drugi. . . ? Poginuli su tamo daleko 
na ratnoj poljani. Ni zadnji zbogom nisu nam mogli reći.. . Gdje 
su sad njihove duše? 

Moguće da su već u nebu, ali moguće da još i nisu. Daleko 
gonimo misao od sebe, da su naši dragi i mili izgubljeni u vječnom 
paklu, ta oni su vjerovali, kajali se i ispovijedali, ali da li su u 
čistilišnoj vatri? O to je nemoguće, jer vanredno veliku čistoću 
traži Bog od onoga, koga odmah diže u nebo. 

U jednom samostanu u Parizu umrije svet redovnik, koga 
su anđelom nazivali radi njegove vanredne čistoće. Jedan od 

Bog ne gleda na to, da li tko ima sjajan sprovod ili priprost« Glavno su dobra 
djela, koja prate dušu pred pravednog Suca. 


njegove braće svećenika nije htio ni svete Mise da čita određene 
za njega, jer je za stalno držao, da je on u nebu. Dok se jednom 
u samostanskom vrtu šetao, ukaže mu se pokojni redovnik sav u 
plamenu pa mu reče: »Molim te, ne zaboravi prikazati tri svete 
Mise za mene! Da si svoju dužnost izvršio, ja bih bio već u raju!« 

Brat mu se svećenik stao ispričavati: »Ja sam mislio, da ti 
ne treba. Ti si bio vazda revan i krepostan!« Na to će mu po¬ 
kojnik: »Nitko ne može shvatiti, kako su strogi sudovi Božji! 
Bog je sama svetost, pa i u našim dobrim djelima nalazi po koju 
ljagu i nesavršenost. Njegova pravednost traži isplatu duga do 
zadnje pare. Bijedni stvor zemaljski ne smije se pokazati pred 
Božjim veličanstvom, ako nije posve čist. Da si kraj svoje uče¬ 
nosti bolje upoznao milost i svetost Božju, ti bi mi pomogao sve¬ 
tim Misama. Svoju dužnost prema pokojnicima treba odmah iz¬ 
vršiti, a ne odgađati.« 

Redovnik se pokaja i prikaza svetu Misu za pokojnog brata, 
a ovaj mu se javi radostan i reče: »Pravednosti je Božjoj zadovo¬ 
ljeno, ulazim u nebo, molit ću se za te.« 

Sv. Toma Akvinski drži, da je u čistilištu isti oganj kao i u 
paklu, samo što nije vječan. Sv. Katarina Genueška, kojoj je Go¬ 
spodin češće puta pokazivao muke čistilišta, piše da nema nikakve 

slike ni usporedbe ni načina govora, kojim bi se moglo izraziti, 
što sve trpe duše u čistilištu. One trpe tako strašne muke, da je 
preslab svaki jezik, da to izrazi. 

U Francuskoj neki politički kažnjenik dugo čamio u tamnici. 
Tužan piše on jednoj uglednoj dvorskoj gospođi na kraljevskom 
dvoru: »Madame! Na 27. ovog mjeseca 1760. navršit će se ravno 
100.000 sati, otkako trpim u ovoj tamnici. Još mi preostaje da 
pretrpim 200.000 .. . « 

Povijest nam ne govori, kako su na gospođu djelovale ove 
potresne njegove riječi i da li mu je pomogla. Svakako duboka bol 
probija iz njih. Brojao je jadnik. 100.000 sati. . . ! A u čistilištu? 

I otuda vapiju neke duše: »Već trpim lOO.OOOsati!« Mi im možemo 
pomoći. Pa zašto onda ne pomažemo? 

Umirala je moguće tvoja majka. Vi ste sinovi i kćerke sta¬ 
jali oko njenog samrtnog kreveta. I govorila vam vaša dobra maj¬ 
ka: »Ne zaboravite me u svojim molitvama. Dajte, djeco, neka 
se prikažu svete Mise za moju dušu!« 

Vi ste taj čas proplakali, taj čas dali biste svoj vlastiti život 
za njezin. A danas? — Gdje je zahvalnost vaša? Ona moguće 
odonud iz ognja čistilišnog ponavlja svoju molbu za molitve i 
svete Mise, a vi gluhi, nepomični, hladni, jer moderni svijet malo 
ima zahvalnosti. Pa ipak nije bilo srca, koje vas je tako iskreno, 
tako nježno i nesebično ljubilo kao što majka vaša. Zar je mo¬ 
guće zaboravit na toliku ljubav? 

Pomagati dušama u čistilištu,veli sv. Franjo Saleški, zar to 
ne znači toliko, koliko bolesnike pohađati? A Isus toliko hvali 
pohađanje bolesnika, da na sudnjem danu obećaje ovakvim vječnu 
slavu. Pomoći dušama u čistilištu, zar to ne znači toliko, koliko 
žedna napojiti, sužnja otkupiti? Zar to nije najsavršeniji način 
gostoprimstva, kad dušu uvodimo iz muke u dvorane nebeskog 
Jeruzalema? Zar to nije puno zaslužnije djelo ljubavi negoli mrt¬ 
vace pokopavati, a i za takovo djelo obećaje Spasitelj nebesku 
nagradu. 

Tužno zvone mrtvačka zvona u predvečerje Dušnog dana i 
kao da nam pobožno zbore: »Ne zaboravite svojih dragih pokoj¬ 
nika, sjetite se duša u čistilištu.« 

Nikola Buljan D. 1 


»Velika je milost izbjegavati grijeh, još veća činiti dobro, 
ali najveća od svih jest da možeš i znaš trpjeti od ljubavi k Bogu.« 

»Uistinu, najdragocjeniji dar, što ti ga Bog može dati, to }e 
— iza dobre volje — patnja. Ja sam joj mogao izbjeći, možeš i ti, 
ali znaj, odbijajući nju odbijaš najviše dobro.« 

Riječi bož. Spasitelja blaženoj Baptisti Varani. 

Najljepše Srce 

Glasovit propovjednik reče: Tri su srca na svijetu, koja se 
nikakve tuge i nevolje ne plaše: majčino, ispovjednikovo i liječni¬ 
kovo. Srce Isusovo daleko natkriljuje srce svih majka, ispovjedni¬ 
ka i liječnika. Ljubavlju natkriljuje majčino srce, milosrđem i 
dobrotom srce ispovjednika, a vještinom i iskustvom srce liječnika. 

Ljubav je Isusova tolika, da je njom zapalio žar u srcu sviju 
majka, a da je nije iscrpio. Srce mu je zaronilo u prvom trenutku 
-voga začeća u nepregledno more ljubavi Božje. »Od punine nje¬ 
gove svi mi primismo,« molimo u krasnim litanijama Srca Isusova. 
Zato je i došao na svijet, da zapali oganj u hladnim srcima na¬ 
šim. Kad bi se ukazao sv. Margareti, toliki bi oganj buknuo iz 
Srca njegova, te je službenica njegova mislila, da ne će ostati 
živa. 

Dvostruka je ljubav našega Spasitelja: Božanska, neizmjerna 
i od vijeka, i čovječanska, tako golema, da se ljudskim razumom 
shvatiti i mjeriti ne može. 

Isus je naša prava majka. Voli nas, jer nas je stvorio. Hrani 
nas tijelom i krvlju svojom. Odgaja nas po svetoj Crkvi naukom, 
milošću i primjerom svojim. Pripravio nam je prekrasnu i prebo¬ 
gatu baštinu u kraljevstvu svojem. Tjelesna majka nas ljubi, ali 
svega toga, što nam Isus pruža, ne može nam dati, siromašna je. 
Isus je preljubazna i prebogata majka roda ljudskoga. 

Srce Isusovo nije samo preljubazno i prebogato, nego je i 
prekrasno. »Krasniji je oblikom od sinova ljudskih.« (Ps. 44, 3). 
Čim je Duh Sveti satvorio to Srce i sjedinio s drugom Božanskom 
Osobom, razlilo se u nj more neizmjerne krasote Božje. Zato ga 
pozdravlja Crkva: »Srce Isusovo s riječju Božjom bitno sjedi¬ 
njeno.« 

U tom Srcu nikad nestrpljivosti, nikad jeda ili srditosti. U 
Srcu Isusovu sjaju sve kreposti u božanskom svijetlu, premda je 
»satrveno od opačina naših.« 

Velika je svetost i krasota svetaca, anđela, Majke Božje, 
stvoreni ih um jedva može pojmiti i shvatit, ali krasota i svetost 
Srca Isusova neizmjerno ih nadilazi. Iz toga Srca izvire voda živa 
»a koji pije od nje, ne će ožednjeti do vijeka.« (Iv. 4, 13.) 

Srce Isusovo daleko nadilazi i svako srce ispovjednikovo. 
Milosrđe mu je isto toliko, kolika mu je i ljubav. Pružio je Ocu 
nebeskomu neizmjernu zadovoljštinu za grijehe i opačine svega 
svijeta. Svima je oprostio grijehe, koji su mu se skrušeno približili, 
dok je bio na zemlji. A prije uzašašća na nebo ustanovio je po¬ 
sebni sakramenat, u kojem se opraštaju svi grijesi onima, što se 
iskreno ispovijedaju i kaju. 

I srca sviju liječnika je daleko natkrililo Presveto Srce, jer 
nije samo sve bolesti izliječilo, nego je i mnoge mrtve uskrisilo, 
U Tirolu se prije svjetskog rata na vratima jednog samosta¬ 
na čitao natpis: »Vrata svakom otvorena, a srce još većma.« Isus 
je napisao na vrata svakog svetohraništa: »Vrata svakom otvorena, 
a Srce još većma.« »Dođite k meni svi, koji ste umorni i optere¬ 
ćeni, i ja ću vas okrijepiti.« (Mt. 11, 28). 

M. Kulunčić D. /. 


BI. Nikola Tavelić 

Ove godine proslava blagdana bi. Nikole Tavelića biti će u 
nedjelju 13. studenoga. Štovanje ovoga velikog hrvatskog Blaže- 
nika, koji je istočne hrvatske krajeve branio od najezde pogub¬ 
noga krivovjerja bogumilstva i koji je iza toga život svoj dao za 
Isusa u samom svetom gradu Jerusalemu, gdje je Spasitelj za sve 
nas umro na križu, veoma se stalo da širi po svem hrvatskom na¬ 
rodu od lanjske godine, kad je u Jerusalemu podignuto hrvatsko 
narodno svetište u čast tom svetom Hrvatu. To je svetište u Je¬ 
rusalemu podignuto prinosima cijelog hrvatskog naroda, a posvetu 
je oltara ondje obavio preuzv. g. dr Alojzije Stepinac, nadbiskup 
zagrebački. Na taj isti dan je Bog čudesnim ozdravljenjem jednog 
djeteta po zagovoru bi. Nikole pokazao, kako Mu je drago, što su 
Hrvati uzveličali ovog svog ugodnika Božjeg. Pobožni svećenici 
i vjernici stali su podizati oltare, slike i kipove bi. Tavelića. Daj 
Bože, dočekali, da ne bude nijedne naše crkve, u kojoj se ne bi 
iskazivalo štovanje tom Blaženiku. Dosad su sagrađene njemu u 
čast već i jedna crkva i dvije kapelice, a i druga se jedna nova 
crkva u čast bi. Nikole već gradi. 

Približuje se evo ovogodišnji blagdan bi. Nikole Tavelića. 
Tim blagdanom počinje jubilej pedesete godišnjice, otkako je Pa¬ 
pa Lav 13. proglasio ovog hrvatskog ugodnika Božjeg blaženim. 
Zato mora proslava ovogodišnjeg blagdana biti svuda posebno 
svečana. BI. Nikola velik je zaštitnik hrvatskog naroda, pa ne će 
ostati dužan za ono štovanje, koje mu hrvatski narod bude iska¬ 
zivao. Svi narodi grade crkve, kapelice i oltare u čast svetim 
svojim sinovima, pa treba da i mi to činimo. Donijet će nam to 
obilje Božjeg blagoslova. 

Štujmo bi. Nikolu Tavelića i molimo mu se u svakoj potrebi. 
On je Isusu posebno drag zato, što je kao mučenik umro baš u 
Jerusalemu, Isusovu gradu. Što se više budemo molili i štovali ga, 
to će prije biti proglašen Svecem. To mora biti najveća želja sviju 
pobožnih hrvatskih duša. 

Tko želi imati sliku, kip, knjigu, pjesmu, propovijed o bi. 
Nikoli, neka se obrati na Odbor za svetu zemlju, Zagreb, Tren- 
kova ulica 1. 



Sveci se klanjaju Nebeskom Jaganjcu. 


Idimo često svetoj Pričesti 

Hagar, žena Abrahamova, zalutala sa svojim djetetom u 
duboku pustinju bez vode. Kad je opazila, gdje joj umire dijete 
od žeđe, položi ga pod jedno drvo, a sama stane dalje i 
proplače glasno: »Ne mogu gledati smrti djeteta svoga!« (Gen. 
21, 16.) Takova je i još veća bol naše majke svete Crkve, kad 
gleda, gdje tolika djeca njezina umiru smrću duševnom zato, jer 
ne blaguju Tijela i Krvi Isusove. 

»Ustani i jedi!« tako je govorio anđeo svetom Iliji u pustinji, 
pa kada je prorok zaspao, opet ga budi i zapovijeda mu: »Ustani 
i jedi, jer te čeka dugo putovanje.« (3. Krij. 19, 4.) I nas čeka 
dugo putovanje, sve do vrata vječnosti kroz strašnu pustinju ži¬ 
votnih napasti i borba pa nam treba nebeske okrepe, da ne sma- 
lakšemo na putu života. Zato »Uzmi i jedi!« Uzmi i blaguj Tijelo 
Kristovo u čestoj svetoj Pričesti. 

Kada u mladom vijeku prviput provale strasti, onda treba 
nadčovječne snage da ih se svlada. Ali te snage ne ćeš nigdje naći 
u tolikoj mjeri kao što je nalaziš u svetoj Pričesti. Može se smjelo 
reći, da mladež, koja se češće ne pričešćuje, postaje plijenom 
grijeha, osobito nečistoće. Ali i drugo je sigurno, da po čestoj 
svetoj Pričesti postajemo pobjednici nad đavlom i grijehom i 
nad svim zlim navikama svojim. 

Ti obećaš na svetoj ispovijedi, da ćeš se popraviti. Ti se 
kaješ i odlučuješ da ne ćeš više griješiti. U tebe je puno dobre 
volje danas, ali da li ćeš tako ostati sutra i za tjedan dana? 
Hoćeš, ako na mjesto svoje slabosti i nestalnosti staviš moć i silu 
Kristovu. Gledaj ga, On je u svetoj Hostiji. On ti je oprostio, 

ali On hoće da bude i snagom tvojom. »Tko jede tijelo 
moje i pije krv moju, ostaje u meni i ja u njemu.« 
(Iv. 6, 56.). 

U raju zemaljskom raslo je drvo života. Plodovi njegovi 
obnavljali su sile života i davali besmrtnost. Sveta Pričest jest 
novo drvo života u Crkvi Kristovoj. Ona nam obnavlja sile du¬ 
ševne i daje sretan život u vječnosti. »Tko jede ovaj Kruh, živjet 
će uvijeke.« (Iv. 6, 58.) Jedite dakle i blagujte što češće ovaj 
Kruh života i ostat će vam duša čista i jaka i plemenita i sretna 
po svu vječnost. Isus, Spasitelj naš silno želi da nas vidi kod 
svog stola. 

Ima jedan dan, koji je ljepši od dana tvoje prve svete Pri¬ 
česti, a to je dan druge tvoje svete Pričesti. Ima jedan dan ljepši 
od druge tvoje svete Pričesti, a to je dan treće tvoje svete Pričesti. 
I tako naprijed. Pokušaj i osjetit ćeš istinitost tih riječi. 

Veliki učitelj duhovnog života Pater Viliam Faber ovako 
piše o svetoj Pričesti: »Kada bi sve što ima ovaj svijet plemenita, 
lijepa, slatka, junačkog i požrtvovnog sjedinili u jedan veliki sveti 
i plemeniti čin, pa ga postavili uz onaj čin, koji čovjek izvrši, 
kada primi svetu Pričest — to bi sva ta lijepa i plemenita djela 
čitavog svijeta izgledala kao ništa i kao sjena sjene 
u usporedbi s ovim činom svete Pričesti. Pričest je sjajnija nego 
ijedno veličanstvo, dublja nego znanost, uzvišenija nego sav kra¬ 
ljevski sjaj. Ako promotrimo točno život jednog sveca, često 
ostanemo kao zapanjeni na vidik, šta je sve morao pretrpjeti 
i izvojevati, dok je dopro do visina svetosti. To su bile čitave 
vojske poteškoća, more napasti, duševna ostavljenost, kušnje, 
strašne pokore i naporni poslovi, a sve to trajalo je duge i duge 
godine. Pa ipak jedna samo sveta Pričest ima toliku snagu kao 
sve te dugotrajne samozataje i mrtvenja. Samo jedna sveta Pri¬ 
čest ima u sebi toliko milosti da bi nas mogla učiniti svecima, samo 
kad mi ne bi stavljali zapreka. Bogoslovci uče, i s pravom, da 
se najveći čin poštovanja, koji može stvorenje iskazati svome 
Stvoritelju na ovoj zemlji, sastoji u tom, da ga kao hranu duše 
u svetoj Pričesti primi u srce svoje.« 

Dolazimo onda i primajmo Boga u srce svoje. Sada smo u 
pustinji obaviti maglom napasti i grijeha, ali kad sine sunce vječ¬ 
nog života, mi ćemo upoznati, da su upravo one naše česte svete 
Pričesti bile biseri, kojima se kupuje cijelo nebo.* 

N. Buljan D. 1. 
upravitelj Djev. društava S. I. 


Molim, da se pročita na sastanku djevojačkog društva Srca Isusova i 
upita članice, koje bi bile voljne, da se svake nedjelje pričešćuju. 

Gradnja veličanstvene crkve u Ledincu 

V 

kod Širokog Brijega 

Kamenita Hercegovina dobiva pomalo iz godine u godinu 
sve drukčiji izgled. Polako, ali sigurno razbija se sivo tvrdo ka¬ 
menje, kleše se i postavlja svim marom na neoborive temelje cr¬ 
kava i crkvica po novoosnovanim župama, a nije rijetkost, da i 
starije župe, probuđene životom novih, počinju zalijevati stare 
krečane i spremati se za pravljenje hramova na čast Bogu i Nje¬ 
govim svecima. 

Osnivanje novih župa u zemlji Hercega Stjepana počelo je 
uglavnom povišicom svjetovnoga klera. Tako je providnošću Kri¬ 
sta Kralja 3. listopada 1930. godine na blagdan sv. Terezije od 
Djeteta Isusa i na prvi petak prečasni Biskupski ordinarijat u Mo¬ 
staru izdao dekret, kojim se imenuju za upravitelja nove župe 
u Ledincu tadanji mladomisnik vlč. Don Anto Čule. 

Sam kršćanski puk napravio je župski stan i ostale prosto- 
s rije s dozvolom Ordinarijata i tražio je svećenika. I svećenik je 

došao na neobrađenu ledinu, da je ore božanskim spravama i za¬ 
lijeva znojem i krvlju Isusovom. Za zaštitnika župe izabrana je 
sv. Terezija od Maloga Isusa, taj mirisni Isusov cvijet najnovijeg 
vremena. 

Naskoro počelo se raditi i na pravljenju nove crkve na čast 
Svetice od ruže. Počelo se sa temeljima g. 1932. sa velikim odu¬ 
ševljenjem, koje ni danas nije jenjalo. To oduševljenje stvorilo 
je danas ne crkvicu, nego pravu katedralu, koja se ponosno 
diže na malom brežuljku Ledinca kao tvrdi španjolski Al- 
kazar, kao da prijeti svim neprijateljima Križa. Dužina je te 
krasne crkve romansko-gotskog stila 37, a širina 17 m. sa tri lađe 
od vitkih stupova. Visina tornja na crkvenom ulazu bit će 40 m 

Crkva je sasvim ozidana. Postavljen je i drveni krov, a na¬ 
skoro će se dizati i crijep, čim se protjera toranj nad visinu crkve. 
Zatim slijede oluci, kombinirani prozori s vratima i drugo. Poje¬ 
dini prozori bit će kao darovi sa imenima. Napokon će se raditi 
na postavljanju velikog oltara i t. d. 

A tko je to djelo na slavu Boga i Njegove Svetice izveo? 
To je učinio dobri kršćanski puk ledinačke župe sa svojim zau- 
zetnim i marljivim župnikom žrtvujući se neprestano, dajući rad¬ 
nu snagu i novčane doprinose. I sa drugih strana stizalo je nešto 
pripomoći, ali uglavnom to je djelo samih seljaka-zemljoradnika 
iz župe Ledinca. Svake nedjelje i blagdana njihove žuljave ruke 
pružaju darove za svoju lijepu crkvu, a njihovo lice opaljeno žar¬ 
kim zrakama hercegovačkog sunca osjenjeno je veseljem i zado¬ 
voljstvom. Kako župnik tako i župljani i sva okolina samo oče¬ 
kuju dan posvete crkve. Tada će prvi put odjeknuti u novom hra- 

mu: Gloria in excelsis Deo et in terra pax hominibus bonae vo- 
luntatis. To je sve na slavu Božju, a svi oni, koji su za tu slavu 
radili, postići će sigurno duševni mir, jer su bili dobre volje. 

Istina je, da posvetom crkve ne će biti sve završeno. Izrada 
će crkve trajati, Bog zna, kako dugo, ali ipak glavno je ovo, što 
se sada radi. Ovaj vanjski plod odjek je duševnog raspoloženja 
župljana. Župa je kroz ovo nekoliko godina obnovljena. Sveti sa¬ 
kramenti se često primaju, umanjuje se rak-rana hrvatskog roda 
— nesretna psovka i ostale mane. Pjevačko društvo sv. Terezije 
pjeva u slavu Boga, a narod čita, što mu poručuju glasnici sv. Te¬ 
rezije, Srca Isusova i sv. Antuna. 

Javljajući ovo čitateljima Glasnika Srca Isusova želimo, da 
dobri čitatelji preporuče Presvetom Srcu župljane Ledinca, da 
postanu još veći ljubitelji Krista Kralja i sv. Male Terezije i da 
što prije dokončaju ovaj novi hram radeći sve na veću slavu Božju. 

Don Feliks Višnjičanin 


„Sto je veća nepismenost, to je veća vjera ../ 4 

Što je veća nepismenost, to je veće praznovjerje, dočim čista 
i prava religija raste u istom omjeru, kako raste čista i prava 
prosvjeta i kultura. Svijetlo se ne boji svijetla i dva izvora svi¬ 
jetla samo se međusobno pojačavaju. Prirodna i vjerska objava 
imaju isti izvor* 

Da je to tako i u praksi i u životu, da taj princip vrijedi i 
za naše moderno doba, dokazom je činjenica, što i danas vjera 
najbolje stoji kod najbolje izobraienih ljudi. Ako uzmemo u pre¬ 
tres vjeru prvaka znanosti, iznenadit ćemo se, da je ona veća, 
jača i čišća od vjere jednog čovjeka iz puka. 

Kad je 1922. prešao na katoličku vjeru slavni engleski knji¬ 
ževnik G. K. Chesterton, učinilo je to silan utisak u Engleskoj, 
iako su tamo naviknuti na to, da svi bolji duhovi prelaze na katoli¬ 
cizam. Ti prelazi dolaze od toga, što veći umovi traže vjeru sa 
više duhovnog sadržaja i ne zadovoljavaju se sa bilo kakvom vje¬ 
rom i obredima. Što je veća pismenost i kultura, veća je čežnja 
za istinom. Odatle izvire vjerski osjećaj velikih ljudi, to je uz¬ 
rok svim konverzijama. 

Senzaciju je pobudilo svojevremeno obraćenje velikog New- 
mana, pa Jorgensena, pa Gemellia, sve sjajnih zvijezda kultur¬ 
nog svijeta, ali trebalo bi da učini jak utisak na svijet i duboka 
vjera onih učenjaka, koji su se rodili kao katolici, pa nisu trebali 
prelaziti nikuda. Jedan od najvećih genija svijeta , o kojem je spo¬ 
menuti Chesterton smatrao potrebnim izdati posebnu knjigu, jest 
Toma Akvinski. Obraćenje sv. Pavla i sv. Augustina svratilo je 

pozornost svega svijeta, dok mnogi i ne znaju, da je djelo velikog 
Tome Akvinskog veće od djela Aristotelovog, i da bi prema tome 
vjera ovog jednog veleuma mogla biti dovoljnim putokazom i do¬ 
kazom za vjeru svih modernih generacija. 

Tako treba da kulturnom svijetu imponira vjera jednog 
Pasteura i jednog Ampera, koji su uza svu učenost poput najpo- 
božnijih bretonskih seljaka išli u crkvu i molili se. 

Nedavno sam u povijesti rimskoj čitao, kako je slavni rimski 
vojvoda i pobjeditelj Kartažana, Španjolaca, Grka i Azijata Pu- 
blije Kornelije Scipion, iako su mu bile tek 24 godine, bio veoma 
učen. Ali za čudo bijaše vojnicima, što često po više sati običavaše 
boraviti u hramovima. Zato držahu vojnici da stoji u općenju s 
bogovima i da mu oni pomažu. Taj rimski vojvoda bio je veoma 
moralan, čist i strog. Nije primao mito. On je uspostavio disciplinu 
u vojsci, on je zabranjivao zvjerstva, a pred senatom i narodnom 
skupštinom uvijek zagovarao blaži i čovječniji postupak s nepri¬ 
jateljima. To znači ne samo da su svi bolji duhovi sviju vremena 
vjerovali, nego da vjera vrši i blagotvoran utjecaj na ljude. 

Ako stvar s te strane promatramo, doći ćemo do zaključka, 
da je vjera potrebnija od same pismenosti. Vjera se ne boji pis¬ 
menosti, ali velika pogibao prijeti društvu ljudskom od polovne 
pismenosti, poluobrazovanosti, od one vanjske kulture, koja misli 
da asfaltirani trgovi znače već da je narod postigao kulturu. Ništa 
opasnije od takog mišljenja. Naše novinstvo bavilo se problemom, 
zašto su razbojnici u Sjedinjenim Državama svemoćni, pa dolazi 
do zaključka, da tehnika tu ništa ne pomaže, jer gangsteri raspo¬ 
lažu najmodernijom tehnikom. Znatan dio američke inteligencije i 
danas simpatizira sa tim tipovima podzemlja i nekolicina poštenih 
i energičnih ljudi, koji se bore protiv toga zla, upravo su nemoćni. 
Moralo bi se izmijeniti mišljenje općinstva, čitav sudski i upravni 
uređaj, a to je gotovo nemoguće. 

Tu smo dakle. Ne pomaže tu pismenost, ne pomogoše tu 
sjajni automobili, ni radio stanice, ni moderno oružje, ni prvo¬ 
klasni laboratoriji protiv bezbrojnih zločinaca, koji tehniku tuku 
tehnikom. Građani mogu biti najrafinovaniji zločinci u cilindru i 
rukavicama, ako nemaju straha Božjega, ako ne priznaju višeg 
auktoriteta nad sobom. U tom smislu bolji je i manje školovan 
narod, ako je plemenit, pošten i iskreno vjeri odan. Zato Crkva 
katolička ima pravo, kada ljudima daje najprije duhovnu kulturu, 
koja ih čini iznutra i potpuno kulturnim ljudima, iz koje vanjska 
kultura i uglađenost sama po sebi slijedi. Obratni put ne valja, 
jer pokriva plaštem civilizacije često prave zvijeri. 

Da vjera nije protiv kulture, vidimo po tom, što je upravo 
Crkva osnovala prve škole i univerze. Kad joj to u Evropi danas 
onemogućuju, ona to vrši u misijama. I ljudima željnim istine ot¬ 
vara Crkva sva vrata naučnog i umjetničkog istraživanja. Rim 
(Vatikan) je i danas kulturni centar svijeta. R. Hermon 

Iz misijske žetve 

, nn . Sunja. 4—11. rujna 1938. — Ova prostrana župa ima preko 
6.000 duša, koje su pomiješane sa preko 10.000 inovjeraca. Ona 
se prostire uz Savu, a siječe ju njena mutna rječica Sunja. Mnogo 
nadaleko rasijanih sela otešćava rad za duše. I ovuda su nasrtale 
nekoć turske horde, koje su dočekivale jake graničarske mišice. 
Crkva je posvećena sv. Mariji Magdaleni. Preč. župnik Josip Orlić 
mnogo se trudi, da ovu veliku župu podigne na vjersku visinu, 
^toga je upriličio i svete Misije, da što više duša okupi oko Isusa. 
Bili su to dam preporoda za mnoge duše, koje će biti kao sol 
» s .X°i u °k°li nu - Mnogi su pak zanemarili ovu veliku milost sve¬ 
tih Misija na svoju veliku štetu. Što ih je priječilo da se ne obrate 
Bogu, to dragi Bog znade. Sveta bi dužnost bila roditeljima, da 
svoju mušku mladež i riječju i primjerom privedu k Crkvi. 

Na Malu Gospu, pa na koncu Misija bila je lijepa, velika 
procesija, koju su resili barjaci Kat. Akcije i naši hrvatski barjaci 
iz različitih sela. Oduševljenje bilo je veliko, narod je rado obno¬ 
vio svetu vjeru pred Isusom Raspetim. Kat. A. lijepo je sudjelo¬ 
vala u misijama. Napose valja istaknuti marljivu radnicu na vjer- 
skom polju gđicu Grgić, učiteljicu u Letini, koja među ženskom 
omladinom razvija plodan vjerski apostolat. 

Sigurno će naši dobri Sunjani svojim bistrim duhom uvidje- 
ti, da je njihova jedina nada, sreća i spas u dragom Bogu, pa će 
se odlučiti, da se k Njemu vrate i Njemu služe. »Bogu služiti, to je 
veličina, a sve drugo varka i taština ... !« 

Velika Pisanica. 18.—25. rujna 1938. — Na veliku rujan¬ 
sku nedjelju, kad je sunce sjalo kao usred ljeta, počele su u ovoj 
župi svete Misije. Župa postoji nešto preko 30 godina, a broji 
sada oko 2500 duša. Crkva je još nova i vrlo ukusno izgrađena 
Posvećena je Presv. Srcu Isusovu. Preč. Josip Ročić, odmah iza 
godinu dana kako je preuzeo brigu za ovu župu, pozvao je mi- 
sijonare, da se župa duhovno obnovi. U župi su tri narodnosti: 
Hrvati, Madžari i Nijemci. Svi su dobri gospodari i vrlo marljivi 
poljodjelci. Kraj im je lijep i vrlo plodan. Narod je ovdje prvi 
puta doživio misije. Kod otvaranja bila je puna crkva naroda. 
Propovijedi vrlo rado i pomno slušaju. Osobito su naveče lijepo 
dolazili. Od starijega svijeta pričestilo se blizu 900 duša. Obavilo 
se više lijepih procesija, 2 sa svijećama. Osnovano je Djevojačko 
društvo Srca Isusova i blagoslovljen lijepi misijski Križ. Za Glas¬ 
nik Srca Isusova javilo se 23 nova pretplatnika. U petak je bilo 
klanjanje kao naknada Presv. Srcu Isusovu. U nedjelju svečani 
završetak. Bila je velika procesija, na kojoj je nosio Presvet© 
preč dekan Milan Horvat iz Bjelovara. Narod bijaše duhovno 
raspoložen i veseo. Muževi i mladići stupali su kao zid i na koncu 
oduševljeno obnovili svetu vjeru pred Raspetim Isusom. 

T. Jagrić D. /., misijonar 

Sudnji dan* 


Kad mi cijelo srce shvati, 
Kakvim blatom svijet se blati, 
Cio svijet se srcu gadi, 

Cijelo mi se srce jadi. 

Kada gledam svijet, gdje pada, 
Kako pada iznenada, 

Strah od pada duh mi goni, 
Duh se pomno svijeta kloni. 

Kada zdrav mi um rešeta. 

Ludu nadu ovog svijeta, 

Um od nade k nadi mičem, 
Nadu svijeta nadom smičem. 

Kad o svjetskoj mislim slavi, 
Njena laž se odmah javi, 

U srcu mi tada pače 
Laž i slava isto znače. 

Kad cvijet motrim toga svijeta 
I bol, koji cvijetu smeta, 

Bol u cvijetu toliki je, 

Da u bolu cvijeta nije. 

Kad se kratkih dana sjetim, 
Prazne, lake sred njih spetim, 
Što bi lako, teški nad je, 

Što je kratko, dugo sad je. 

Kada mi se glavom vrti, 

Što će biti iza smrti, 

Strah me straha budućega, 

Sav u skrbi čekam njega. 

Straši dan me teške strave, 
Gnjeva dan i grozne jave, 

Plača dan i ljute cike, 

Kazne dan za prestupnike. 

O da, ljuto ja se bojim, 

Stat pred oštrim Sucem svojim, 
Kad sve tajne bit će znane 
I sve zloće pokarane. 

Koga, vaj, da strah ne strese, 
Kada Sudac pokaže se, 

Ispred kojeg oganj liže, 

Što stvorenja grješna stiže. 

Sudit svim će narodima, 

Donijet spas će nevinima, 

Šinut kaznom mogućnike 
I mekušce razbludnike. 


Uživači tada svi će 
Ostaviti slatko piće, 

U taštine zaljubljeni 
Iščeznut će osuđeni. 

Kako li će plamenite 
Grmnut riječi: »Odlazite!« 
Kada s desne postavljeni 
Čuju Kralja: »Hajte k meniU 

Jer se bliži dan, što ima 
Pokoj dati pravednima, 
Ustaviti mučioce, 

Krunom krunit stradaoce. 

Dan će onaj, dan života, 
Neviđenih dan jasnota, 

Kraj učinit svakoj noći, 

Sama smrt će u smrt poći. 

Evo Vladar željkovani 
1 od svetih izgledani 
Mnogo moljen veće hiti, 
Spreman dobre izbaviti. 

Kako će se radovati, 

Kakvu slast će okušati 
Svi, što njega ljubili su, 

Kad ga spaze tad u visu! 

Kako tad će bit u časti 
Bijeg od prazne zemske slasti, 
Kakve li će pit gorkoće 
Ljubitelji te slatkoće! 

Blago tada žalosnima, 

Isusovim patnicima, 

Koje iza stiske vijeka 
Vječne slave kruna čeka! 

Svakog straha tu će nestat, 
Plač i tuga sva će prestat, 
Minut starost, minut bijeda, 
Nedostatak svaki s reda. 

Tu kraljevat mir će vječan 
I veselja zanos svečan, 

Sve će biti pomlađeno, 
Savršeno otkupljeno. 

Ne može se zamisliti, 

Kako blažen svijet će biti 
Tad u raju stanujući 
S anđelima kraljujući. 


Glas tvoj, Suče pravedniče, 

Koga čekam, koga želim, 

Koga tražim srcem vrelim, 

U to carstvo nek me kliče! Preveo M. Pavelić D. I 


Ova je lijepa popijevka samo dio oveće latinske pjesme iz 12. vijeka. 
Izvornik mjestimice živo sjeća na glasovitu »U dan onaj, u dan gnjeva«, 
<Crkveni himni str. 95), pa se to vidi i u prijevodu. 

Sestra Leopoldina Cović 

Vječni zavjeti. Sveta predanost. 

»Zaručit ću te sebi zauvijek.« Os. 2, 19. 

»Budi volja Tvoja.« 

Dok je još bila kandidatkinja, išla je Leopoldina sa č. se¬ 
strom učiteljicom novakinja na Veliki petak u zagrebačku isu¬ 
sovačku crkvu presv. Srca Isusova. Putem je, veli, razmišljala, 
što će tamo moliti: da mnogo trpi ili da u m r e? »Ali kad sam 
pomislila na sreću onih, koji mnogo trpe, i na vrijednost trplje¬ 
nja, zaključila sam u duši, da ja nisam vrijedna, da me Gospodin 
hrani tim hljebom jakih. Osjećala sam se tako malenom i ništa¬ 
vom, te sam odlučila, da ću moliti Otajstvenog Isusa na dan Nje¬ 
gove smrti, neka mi udijeli milost da budem žrtva želja svo¬ 
jih... On je uslišao doslovce moju molbu: odonda me izgara 
žar želja mojih već skoro šest godina . ..« 

Tako je zabilježila kasnije u jednom pismu sestri Alfonzi. 
Vidjeli smo, koje su to bile osobite njezine želje. Iznad svih je 
dakako lebdjela ona, koja ju je izgarala već prije te zgode, već 
od rane mladosti, t. j. da postane redovnicom. Kad joj se ta ispu¬ 
nila, rasle su sve bujnije i druge, osobito one dvije: za smrću 
i trpljenjem. 

Na početku kolovoza 1924. došla je iz bolnice u Vinogradskoj 
cesti u kuću maticu, da se duhovnim vježbama pripravi napose 
za vječne zavjete. Dan prije zavjeta preporučila joj se jed¬ 
na od bližih joj drugarica, č. s. G., da se pomoli za njezine po¬ 
trebe. Leopoldina joj uzvrati: »Kad budete ležali prostrti na zem¬ 
lji, kažite Isusu, neka nasiti trpljenjem moju malenu dušu.« Dok 
je izgovarala obrazac zavjetovanja pred Svetotajstvenim Isusom, 
kojega će potom primiti u sv. Pričesti, počivala joj je na srcu 
moltvica sv. Male Terezije, što ju je ova anđeoska svetica sasta¬ 
vila sama sebi za istu zgodu. Njezinim je riječima tražila i Leo¬ 
poldina: »Daj mi mučeništvo srca ilitijela.« I Gospodin 
joj je dao ko i njezinu uzoru prvo. 

Tako je duša sestre Leopoldine u bijeloj haljini krsne nevi¬ 
nosti, opasana zlatnim pasovima zavjeta, kojima ne će potamniti 
sjaj u vjekove, nastavila da još kratko vrijeme iza vječnih zavjeta 
gori u smrtnom tijelu od plamena svojih želja. Ipak je sve te 
želje, kako je već spominjano, vazda živo nastojala podlagati 
volji Božjoj. 

»Gospodine, nauči me tvoriti volju Tvoju,« govori 
sveti Ignacij u pripravnoj molitvi svagdanjega razmišljanja. To 
je poglavita stvar za svaki razumni stvor: svi jesno vršiti volju 
Božju. Volja Božja — to su ponajprije zapovijedi Božje i crkve¬ 
ne, to su nadahnuća, što ih Bog daje pojedinim dušama, to su 
za redovničke osobe njihovi sveti zavjeti, pravila i naredbe pogla¬ 
vara. No osim toga isto je volja Božja, da ponizno i dragovoljno 

primamo križeve, poniženja, neuspjehe u poslovima i sve vrste 
kušnje, koje nam on pošalje. 

Tko to sve vrši, tko prima sva Božja poslanja nesamo bez 
mrmljanja, vec mirno, tomu je volja u skladu s voljom Božjom 
taj postaje ravnodušan za sve ostalo. Istina, još će đa pri¬ 
vlačiti stvari, koje mu se mile, i odbijat će ga one, koje su mu 
mrske ali on ce svojim razumom i voljom prihvaćati samo one 
od njih — bile mu mile ili mrske — koje mu pomažu služiti Bogu 
i koliko mu u tom pomažu. Tko ovako podloži volju svoju volji 
Božjoj, on sve više ljubi križ, sve radosnije podnosi udarce, koji¬ 
ma ga pohodi Bog, sve mirniji je u radosti i boli i dolazi do stanja 
Koje se zove svetapredanost. 

Da je Leopoldina već rano imala to stanje u visokom stup¬ 
nju vid, se osobito iz onoga, što je još u prvoj mladosti željela 
mnogo trpjeti. To ,e vrhunac predanosti i posve je neobično, da 
je ona taj veliki dar Božji dobila još gotovo u djetinjstvu. Po- 
gledajmo jos časom njezino radosno podlaganje volji Božjoj u 
razlicnim prilikama njezina redovničkoga života. 

A ^ oS 111 , 413 !™ 1 P ri >® smrti - u zadnji četvrtak mjeseca listo¬ 
pada 1925., kadno je bilo u crkvi sestara izloženo preko dana 
ovetotajstvo, piše Leopoldina sestri Alfonzi: »Danas sam imala 
sreću.. da sam već u 5 sati ujutro bila u crkvi... Po noći ni¬ 
sam mogla spavati, bol i 1 o me je grlo... Tako sam ve¬ 
sela tomu... Kako je dobar naš Gospodin! Jednom te istom 
strelicom ranjava , tješi, zadaje duši bol i žalost, da ona sretna 
ima opet sto Njemu dati. O kako je slatko Njemu davati 

• U . ist °ni pismu piše i ovo: »Moj prošli život jasan je dokaz, 
da mi je Gospodin i udijelio ono, što mi je dao željeti. Ja sam 
evo bolesna već četiri godine, nemam nikakvih vanjskih dužnosti. 

o vise mi raste u srcu želja da udovoljim unutrašnjim zahtjevi- 
ma Gospodmovim . Vi znate da drugo i ne želim, doli 
vršiti volju Gospodinovu... Njemu sam se pre- 
dala...« 

j bi nebeski Otac pustio na nju i najveće kušnje, njoj 
se crni, da bi tek onda bila pravo sretna i vesela. »Tada bi se 

rm mojem licu odrazila sreća duše, koja je postigla ono, za čim 
tezi.« 

O svojoj želji za smrću, koje se odrekla, no koja joj se 
vazda i proti volji vraća, govori ona Gospodinu: »Dosađujem Ti 
prošnjom kao ona udovica u evanđelju. Uza sve to prepuštam 
sve Tebi. Cmi što hoćeš i kako hoćeš. Ja ne bih ipak htjela 
umrijeti ni časak prije nego Ti to hoćeš. Pa ako umrem i ovih 
dana i to onako, kako želim, znam, da to ne će biti stoga, da ispu¬ 
niš moju volju, nego da izvršiš svoj naum. U tom mislim kao sv.. 

ala lerezija, da mi Ti, Gospodine, daješ unaprijed željeti o n o r 
sto sam hoćeš dati. 

Na Tijelovo 1926. piše među ostalim: »0 kako je život duše 
u progonstvu težak! Pun je boli, a k tomu praćen neprestanom, 
neodoljivom čežnjom za Bogom... Sveznajući je svjedok moga 
bola i suza, što sam ih prolila pod teretom toga sladogorkog bre¬ 
mena. I opet neka hvala bude Njemu za sve, neka On čini, 
kako hoće i što hoće. On i lijepo nebo vrijedni su svega . . .« 

Jednom se u to vrijeme moli u crkvi pred slikom sv. Male 
Terezije. Neka joj sestra reče: »Sv. Mala Terezija će skoro doći 
po vas.« Ona odvrati: »0 draga moja Mala — tako obično zove 
Sveticu — Ti se tako dugo spremaš po mene. 0 kako mi je teško 
čekati! Ali ni ja ne ću da ostavim put potpunoga preda- 
nja i odanosti... Neka se na meni ispuni sveta 
volja Božja.« 

U pismu sestri Alfonzi od 26. VI. veseli se Leopoldina, što 
ipak ovo i ono trpi, i dodaje: »Gospodine, čini, što hoćeš ... ja 
ću primati sve, i slatko i gorko, i dar i uskratu dara. 
Daj mi još mnogo prilike da trpim, a ja ću Ti biti zahvalna, nada 
sve bit ću Ti vazda odan a.« 

U dugotrajnoj bolesti nije mnogo trpjela tjelesno, a opet je 
bila češće nesposobna za ikakav rad. Premda je više naginjala 
životu molitvenom nego poslenom, ipak je bila za nju osobita 
muka da provodi cijele dane bez ikakva upravo posla. U takve 
je dane napadaju misli: zar joj nitko ne može pomoći? »Ah, dani 
provođeni u krevetu tako su tužni. . ! To govori slabost ljudska . . . 
ali sretna sam, kad pomislim, da baš ovim tihim, skrovitim živo¬ 
tom, kojega žrtve nisu nikomu poznate, mogu bez sumnje razve¬ 
seliti Srce Božje. 0 moj nebeski Oče, primi ove dane, što ih Tvoie 
dijete provodi u suznoj dolini! Oprosti mi moje riječi! Ta, Ti 
naibolje znaš, da sam u duši posve odana Tebi i da nježnom 
zahvalnošću ljubim desnicu, koja mi sve to daje.« 

Dolazi joj želia, da bi promijenila zrak i tako se možda 
oporavila za kakav lakši posao, no ne puštaju je. Mole to za nju 
i druge neke sestre, no ne uspijevaju. Ona izjavljuje na sve samo: 
»Ja želim, da se na meni vrši potpuno volja Božja, pa 
ne ću, da se posredovanjem ljudi izbavim iz teškoća, u kojima 
se nalazim.. . Isuse, čini sa mnom štogod hoćeš! Dok sam sigurna, 
da sam pod utjecajem Tvoje svete volje, bit će mi sve moguće . . .« 

Potkraj srpnja 1926. spominje češće svoje duševne patnje. 
Jednom zgodom reče: »Kad bi me tijelo više mučilo, onda. mi 
duša ne bi toliko osjećala. Ali neka bude, kako hoće nebeski Otac. 
Mada mi je ovih zadnjih dana skoro uvijek duša puna tuče, to 
ipak ne žalim toga, pače sam sretna, ali srećom, koja nije osjetna. 
Gospodine, uči me tvoriti volju Tvoju! Gospo¬ 
dine, vrši na meni volju Svoju! To su moji najmiliji 
uzdasi . . . 

»Gospodin nije htio prije, da trpim, t>a me učinio neosjet¬ 
ljivom za sve ... a sad, sad ie drukčije. Čini. mi se kan da. sam 
u tamnici... i sve mislim, kako bih joj mogla izmaći. Ali ne ću 

da išta poduzmem za to. Kao dosad tako i odsad prepuštam 
sve Promislu svoga nebeskog Oca ... 

»Bila sam sama sa svojom tugom, ali mi je d u š a bila 
puna odanosti Gospodinu i svetoj volji Nje¬ 
govoj...« 

Po nauci svete Terezije Velike vrhunac je sjedinjenja s Bo¬ 
gom, kada duša na sebe potpuno zaboravlja i misli samo na Boga, 
kad je ravnodušna za sve, što nije Bog, kad ima neizmjernu želju 
za trpljenjem i za posvećenjem duša, kad više ne mari toliko za 
unutrašnje utjehe. Imajući to pred očima, mogli bismo reći, da se 
je sestra Leopoldina barem vrlo približila tomu vrhuncu. P. 


Ivica Lukšić 

učiteljski pripravnik III, tečaja 

Bolovao je dugo .... Već u svojoj 16 godini uhvatio je klicu 
teške bolesti, koja ga je u 19-oj potpuno uništila. Morao je umri¬ 
jeti u teškim mukama strašne bolesti — tuberkuloze. 

Imao je vruću želju da se posveti uzvišenom učiteljskom 
zvanju. Težio je da jednom kao učitelj u zajednici sa mjesnim 
župnikom, a uz Božji blagoslov podigne svoje selo do najljepšeg 
cvata u vjerskom, prosvjetnom i gospodarskom smjeru. 

Polazio je upravo III. tečaj učiteljske škole i nakon polu¬ 
godišta morao je svoj đački život posve napustit. 

Učio je dobro i prolazio uvijek s vrlo dobrim uspjehom. 
Kolegama je bio iskren drug pomažući im u svemu i ne obazirući 
se na svoje slabo zdravlje. Imao je jedinu 17 - godišnju sestru, 
koju je mnogo pazio i bio joj brižan čuvar u današnjem pokvare¬ 
nom društvu, te ju u svemu savjetom pratio i pomagao. 

Odano je sarađivao i bio vjeran brat Križara primajući sva - 
kog mjeseca svoga Spasitelja, koji ga je jačao i bodrio u kreposti. 
»Bratovština Počasne Straže« našla je u njemu vjernoga člana, 
a na »Glasnik Srca Isusova« bio je pretplaćen 10 godina. Od 
polaska u učiteljsku školu bio je vrijedan član hrvatskog literar¬ 
nog i tamburaškog društva »Marulić«, u kojem je bio mnogo cije¬ 
njen poradi svoje glazbenosti. Glazbu je oduvijek ljubio, svirao 
je violinu, dok je još polazio dječje zabavište, a ozbiljno je po¬ 
čeo da uči svirati od svoje 7 godine. Da je bio vrlo glazben, do¬ 
kazom je, što je svirao sve instrumente osim puhalačkih. 

U zadnjim danima svojega mučnoga života priznao je majci, 
kako je svoj nedjeljni sitniš, koji je dobio za svoju razonodu, 
potajno ulagao u poštansku štedionicu, i dok je druga mladež 
našla svoju razonodu po plesovima i sportskim klubovima, on bi 
kod kuće znao satima sjediti kod stola, koji je bio prenatrpan 
raznim katoličkim časopisima i nabožnim knjigama. Kad bi se 

konačno digao od stola, uzeo bi svoju violinu i znao još dugo i 
dugo svirati. Novcem koji sam potajno štedio — govorio bi on — 
putovat ću u Lurd, dok posvema ozdravim, da se poklonim Majci 
Božjoj. Tada ću skinuti košulju sa golog tijela i pokloniti je si- 
romaku. Putovat ću preko Padove, da posjetim grob svetoga 
Antuna. 

Jednog dana u svojoj teškoj bolesti, kad je otac sjedio po¬ 
red njegove postelje, zagrlio je oca i rekao: »Da da. . . Vi ste se, 
dragi tata, toliko mučili za mene, a ja ću otići pa vam to ne ću 
nikada moći vratiti.« Nato ga je otac izljubio tješeći ga, a obojica 
su još dugo zatim plakala. 

U danima, kada je trnula iskra njegova mladog života, udije¬ 
lio mu je dragi Spasitelj milost da se s njime sjedini i da primi 
Kruh jakih i sveti Sakramenat umirućih. Dragi Isus mu je poslao 
anđela u osječkom donjogradskom kapelanu vlč. g. Petru Cigiithu, 
koji ga je znao često posjetiti zadržavši se vrlo dugo kod bolesnika 
da mu što bolje prikaže vječni i blaženi život, koji je mnogo 
vrijedniji od ovoga. Kada su jednom ovako nasamu pričali, rekao 
je bolesnik videći u svojoj bolesti kao i skorom svršetku volju 
Božju, kojoj se rado predao: »Za mene ovaj život nikakove vri¬ 
jednosti više nema.« Uvijek iza razgovora sa vlč. g. kapelanom 
bio je sretan i zadovoljan, a napose 11. srpnja, kada mu je po¬ 
dijelio i posebni blagoslov Majke Božje. Tom pirilikom, uvjeren 
da je duševno posve blizu svome Stvoritelju i Njegovoj prečistoj 
Majci, rekao je: »Kad budem kod Majke Božje, molit ću se za 
vas,« na što ga njegov brižni duhovni vođa upozorio da moli za 
sve svoje kolege i poznanike. 

Toga dana poslije podne oko 5 sati bolesniku naglo pozli. 
U teškoj muci izgovarao je riječi: »Sad ću otići.« Gleda svoje 
mile roditelje i sestru kod kreveta, koji su mu govorili: »Sinko, 
mi te ne ćemo ostaviti.« — »Ali ja ću vas.« — »Oprostite mi, 
oprostite mi! Ah, zbogom, zbogom, zbogom!« — bile su oproštajne 
riječi. Roditelji mu nijesu imali što oprostiti. Sestra je uz očajan 
poklik: «Ivice! Ivice! Oprosti mi, sve mi oprosti!« dobila znak 
oproštenja stiskom ruku i klimanjem glave, jer drugo mu nije bilo 
moguće. 

Za samog umiranja i pri zapaljenoj svijeći, koju je sam tra¬ 
žio, mislio je na Onoga, za kim je čeznula njegova plemenita duša, 
jer je poljubivši raspelo, koje je također sam zatražio, i držeći 
ga čvrsto u svojim koščatim rukama zavapio: »Bože, oprosti mi!« 
Da je strašno trpio, dokazom su mu riječi: »Muke! Muke!« i sa¬ 
mrtni znoj', koji ga je oblijevao. No i pored toga njegova lijepa 
duša odrazu je se u blagom smiješku popraćenom kimanjem glave. 
Kao da vidi otvoreno krasno nebo, govorio je: »Ah da, hoću umri¬ 
jeti!« Sliku svojih roditelja i sestre kao da hoće ponijeti na drugi 
svijet, jer ih redom gleda pojedinačno, a zatim svaki puta zatvara 
svoje umorne oči. Još uz jedan bolan pogled i tihi glas: »Sada ću 

umrijeti!« pa poslije: «Ne vidim vas više!« čuli su se teški uzdasi 
umirućega. Za svoju sestru brine se i u zadnjem času, kada već 
ne vidi, jer pita, jedva razumljivim glasom: »Gdje je? Gdje je?« 
Saznavši da mu je sestra uz postelju i da moli krunicu, baca na 
nju svoj najzadnji bolni pogled da zauvijek zatvori svoje oči. 

Tako se završio zemaljski život mladića, kojega su svi vo¬ 
ljeli, a dragi Spasitelj najviše. Pošao je na drugi, ljepši svijet, da 
tamo okruni svoj dobar rad. 

A. Glavaš D. I. 


PITANJA i ODGOVORI 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii 


Da li čovjek griješi, ako se Bogu moli sa šeširom na glavi? 

Ne griješimo, ako se zbog pametna razloga Bogu molimo sa šeširom na 
glavi. Pamtimo ipak onu Duha Svetoga: »Molitva čovjeka, koji se ponizuje, 
prodire kroz oblake...« (Crkv. 13, 28). Pa i u običnom ljudskom saobraćaju 
vrijedi pravilo pristojnosti: »Sa šeširom u ruci svakuda dospijevamo.« 

Petar Barbarić još nije proglašen od Crkve svetim ni blaženim. Zašto se 
onda utječu njegovu zagovoru? 

Ovdje nam valja sa Crkvom razlikovati javno i privatno što¬ 
vanje. 1277. kanon Crkvenoga Prava veli: »Slobodno je javno štovati samo one 
sluge Božje, koji su od Crkve uvršteni među svece ili blaženike.« Ali nije 
zabranjeno, nego pače »dobro i korisno ponizno zazivati sluge Božje, koji za¬ 
jedno s Kristom kraljuju.« Makar ih Crkva još nije proglasila blaženima, mo¬ 
žemo ipak privatno štovati one ugodnike Božje, koji su u krsnoj nevinosti 
preminuli ili tako uzorno živjeli te ih s pravom držimo za svece. Takav je 
bio pokojni Petar Barbarić. 

U nekim molitvama za mrtve moli se: »Od vrata paklenih izbavi, Gospo¬ 
dine, duše njihove.« Kad su duše na drugom svijetu, ili su u raju ili u čisti- 
lištu ili u paklu. Ako su u paklu, ovaj je zaziv uzaludan. Ako nisu u paklu, 
i opet je ovaj zaziv uzaludan, jer one ne mogu nikad poći u pakao, već samo 
iz čistilišta u raj. Zašto dakle zaziv: »Od vrata paklenih?« 

Ovdje nam katolički bogoslovi dozivaju u pamet pjesničko-dramatički 
karakter crkvene liturgije. Crkva si kod ovih molitava živom slikom pred¬ 
stavlja duše vjernih mrtvih u času njihove smrtne muke, kada 
još nije bilo posebnog suda za njih te se mogu još pripraviti na sud Božji, ali 
su u velikoj stisci te trebaju naše pomoći, da ne propadnu u vječne muke 
paklene. Ovaj način molenja koristi živima i mrtvima. Živi će se prožeti sve¬ 
tom ozbiljnošću i spasonosnim strahcm, jer im se strogost božanskog suda i 
kazne grijeha u živim bojama prikazuje, a za vjerne mrtve ova je crkvena 
molitva moćna olaškica u njihovim mukama. Za one, koji su u paklu, ne vri¬ 
jedi molitva. 

Smije li svećenik služiti sv. Misu, nositi svetu Pričest bolesniku, spro- 
voditi mrtvaca na groblje bez reverende? 

Redovito svećenik u reverendi ima vršiti svete funkcije. Ali nema pra¬ 
vila bez izuzetka, a izuzetak potvrđuje pravilo. Potanje to odrediti, ne spada 
na »Glasnik Srca Isusova« ni na vjernike, nego na nadležni auktoritet crkveni. 

Ako netko po nesreći izgubi nevinost, ali se od srca pokaje i čini po¬ 
koru, da li smije stupiti u samostan? 

Smije, ako se u pravilima reda ne zahtijeva potpuna nevinost kao bitan 

uvjet. 

Za mrtve u čistilištu pale se svijeće, gori ulje u staklenim čašama. Kako 
i koliko to koristi našim pokojnicima? 

Sumnjača upućujemo na knjigu Makabejaca 2, 12. 43—46: »U one dane 
vrlo hrabri čovjek Juda sakupi i posla dvanaest tisuća drama u Jeruzalem, da 
se prinese žrtva za grijehe preminulih, misleći dobro i pobožno o uskrsnuću 
(jer da se nije ufao, da će uskrsnuti oni, koji bijahu poginuli, bilo bi suvišno i 
uzaludno moliti za mrtve). Ali je on promišljao, da je prevelika milost spre¬ 
mljena za one, koji su pobožno preminuli. Sveta je dakle i spasonosna misao 
moliti se za mrtve, da im se grijesi oproste.« 

Kako je starozavjetna žrtva i molitva koristila vjernim mrtvima, tako će 
još većma duhovna žrtva ulja i svijeća uz molitvu u Novom Zavjetu koristiti 
dušama u čistilištu na temelju utješne nauke vjerske o općinstvu svetih. Ko¬ 
liko će im koristiti, to je ovisno o dobroti Božjoj i o dobroj nakani te ne¬ 
sebičnosti darovatelja. 

U talijanskoj knjizi »Petnaest subota« napisano je: »U svetištu Pompej- 
skom sa svakom sv. Misom, koja se odsluži na svakom od sedam oltara, oslo¬ 
bodi se jedna duša iz čistilišta.« Je li to moguće? I da li se na taj način može 
izbaviti duša, koju tko želi da izbavi, ili se izbavlja duša, kojoj treba samo 
jedna sveta Misa? 

Vjerska je istina da ima čistilište i da se duše ondje zadržane mogu 
potpomagati zagovorom vjernika, osobito pak prijatnom žrtvom oltara. Što se 
dalje piše u onoj knjižici »Petnaest subota« o izbavljenju po jedne duše iz 
čistilišta po svakoj sv. Misi odsluženoj u svetištu Gospe Pompejske, misli se 
na oprost privilegiranog oltara. Za taj oprost Papa prikazuje Gospodinu Bogu 
iz riznice crkvene toliko zadovoljština Kristovih i svetaca, koliko treba da se 
jedna duša oslobodi od svih vremenitih kazni. Ali Bog nije dužan, da sve one 
zadovoljštine takvoj duši primijeni. Potpuno dakle oslobođenje takve duše iz 
čistilišta na taj način moguće je pa i vjerojatno, ali nije sigurno, jer je pri¬ 
mjena pojedinim dušama ovisna o svetoj volji Božjoj. 

Koliko vremena treba moliti jednu oprosnu molitvu, n. pr. »O Gospojo 
moja«, da se dobije potpuni ili nepotpuni oprost, koliko mjeseci ili tjedana? 

Redovito treba izmoliti oprosnu molitvu samo jedamput, da se dobije 
određeni oprost. No ima i takvih molitava, za koje se svaki dan dobiva ne¬ 
potpuni oprost; i ako se kroz čitav mjesec mole svaki dan po jedamput, na 
koncu mjeseca dobiva se jedan potpuni oprost. Takva je n. pr. molitva »O 
Gospojo moja« pa i »Dušo Kristova«. Dobar je naputak općeniti, što nam ga 
daje Crkveni Zakonik u 928. kanonu: »Ako nije što napose određeno, potpun 
se oprost može samo jedamput u danu dobiti, makar se i propisano djelo više 
puta ovršilo. Nepotpun oprost može se uz ponavljanje onoga djela više puta 
u danu dobivati, osim ako se protivno izričito spomene.« 

Od koje se godine primaju buduće časne sestre u samostan najranije, a 
do koje godine najkasnije? 

To je različito u različitim redovima. Obično se kandidatice ne primaju 
u novicijat prije navršene 17. niti poslije 25. ili 27. godine. 

Zašto je potrebita svagdanja sveta Pričest, kad Isus ostaje u nama po¬ 
slije svete Pričesti, doklegod smrtno ne sagriješimo? 

Crkva nigdje ne govori o prijekoj potrebi svagdanje ?v. Pričesti, već 
r.aglašuje, kako je svagdanja sv. Pričest veoma mila Isusu, pa ju toplo prepo- 
ruča svim vjernicima. Ni samim redovničkim osobama nigdje se strogo ne 
propisuje svagdanja sv. Pričest. 

Da li netko može čovjeku ili životinji naškoditi čaranjem? Da li se 
mogu spasiti osobe, koje se bave čaranjem? 

Bez pripuštenja Božjega nitko ne može naškoditi ni čovjeku ni životinji. 
Bog uvijek štiti svoje. — Osobe, koje se bave čaranjem i gatanjem, puno će 
se teže spasiti, jer su svojevoljno pošle u zamke vražje. 

Gdje bih mogao naći knjigu »Životi svetaca i svetica Božjih«? 

Obratite se na Upravu »Glasnika Srca Isusova«, Zagreb 1/147. 

Da li je vrijedna ispovijed bez stole? Zašto su počeli ispovijedati bez 
stole? Mi smo učili, da bez stole ništa nije sveto. 

Za valjanost ispovijedi stola nije potrebna. Neki redovnici, n. pr. Fra¬ 
njevci, imaju povlasticu, da slušaju ispovijedi bez stole. U slučaju potrebe 
može svaki svećenik u nestašici štole slušati sv. ispovijed bez nje. Inače je 
štola propisana za ispovijedanje. Krivo ste učili, da »bez štole ništa nije 
sveto«. 


VIJESTI 

iiiiiMiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiimmm 


ČAKOVEC: Naša diletanska sekcija društva Presv. Srca Isusova prvi 
puta je nastupila na pozornici u dvorani »Katol. Doma«. Davala je: > Sv. 
Franjo«, »Zao čovjek« i »Tri dana kod sina«. Diletanti teško rade cijeli dan, 
ali ipak s veseljem i po zlu vremenu dolaze iz daleka sela, da se uče i time 
dignu naše društvo. Uspjeh bio je lijep. Hvala našem upravitelju vlč. 0. So¬ 
lanu Surini, koji se mnogo trudi i brine za nas. Naš pjevački zbor pjeva kod 
svake društvene sv. Mise pod vodstvom Vrbanec Josipa. 

Hermina Kanić, tajnica. 

DUBROVNIK: Davno se nijesmo javile Glasniku. Naše se društvo na¬ 
zivlje »K ćeri Srca Isusova« te ima slična pravila kao i ostala Dje¬ 
vojačka Društva. U siječnju lanjske godine proslavili smo 25-g o d i š n j i c u 
(1911-1936) osnutka našeg društva, odgođenu radi smrti našeg upravitelja 
o. V. Michielia. U kratko spominjem: Bilo nas je oko 300 članica kroz to 
doba: jedne su pobožno preminule, druge se udale ili povratile kući svojoj, 
neke su postale redovnice. Radi svoje bolesti upravitelj nije nas mogao držati 
na okupu. Njegov zamjenik o. Srećko Dragičević želio je, da se u prostranoj 
crkvi sv. Ignacija obavi svečano primanje. Za vrijeme primanja kod velikog 
oltara isticala se je naša društvena zastava, pod kojom stupamo u svečane 
procesije. Na oltaru se je nalazio i naš album - imenik, u crvenom baršunu 
vezan, koji bi napravljen za ovu svečanu prigodu, jer ga dosada nijesmo ni 
imale. Bila je odabrana nova uprava. Svega nas je ovčas 64 članica. Iza pri¬ 
manja vladalo je veliko oduševljenje. Glavarica društva. 

LUPOGLAV: Nastojanjem preč. g. dekana i župnika J. Telebara osno¬ 
vano je i kod nas prošle godine pred Božić Djevojačko društvo Presv. Srca 
Isusova, te nas je na dan proštenja sv. Nikole 20 primljeno u društvo. 
Dirljivu propovijed izrekao je tom prigodom vlč. g. Dr. O. Alojzije Pišpek, 
gvardijan i upravitelj župe u Kloštru Ivaniću. — Svaki mjesec redovito pri¬ 
stupamo sv. ispovjedi i Pričesti, da tako nadoknadimo uvrede, koje se na¬ 
nose Bož. Srcu Isusovu. Barica Matujec, glavarica. 

PREGRADA: Evo i mi se, iako nakon dugog vremena, javljamo u na¬ 
šem dragom Glasniku. Naše društvo broji 38 članica, a ima i 40 članica 
pomlatka, što sve pod vodstvom požrtvovnog kapelana vlč. g. Josipa Rukelja 
živi u duhu vjere i sve više radi na slavu Božanskog Srca. Članice revno 
pohađaju svoje sastanke, primaju sv. Pričest i klanjaju se Presv. Sakramentu 
svake prve nedjelje. Ove godine imale smo primanje novih članica. Primanje 
je obavio presvij. g. dr. Milan Beluhan. Prije primanja članice su sve za¬ 
jednički pristupile stolu Gospodnjem, a iza toga nam je Presvijetli izrekao 
dirljivu propovijed. —. Kako je taj dan bio i »Majčin dan«, to je društvo pri¬ 
redilo i lijepu akademiju u počast majkama. — Naše društvo je hodočastilo 
na Euharistijski kongres u Varaždin i u Mariju Bistricu. 

Fišter Cecilija, tajnica. 

NOVA BUKOVICA: Naše društvo osnovano je 10. V. 1938. i sada broji 
45 članica. Odmah je izabran odbor, za predsjednicu Zlata Takač, za tajnicu 
Draga Grgurić, za prvu revniteljicu Gal Ana, za drugu revniteljicu Lina Lo- 
vrenčić, za blagajnicu Klara Lenđel. —* Naše društvo marljivo radi, imamo 
svake nedjelje redovito sastanak, svakog mjeseca po jedamput odborski sa¬ 
stanak, svake prve nedjelje u mjesecu sve članice idu na sv. Pričest. 

Takač Zlata, glavarica. 

ZASTRAŽiŠĆE: Blagoslov kipa Srca Isusova. Željn<> smo 
očekivali ovaj dan. I duhovno se piipravijah na nj. Zapravo su to bile dvije 
svečanosti ujedno: blagoslov lijepog novog kipa Srca Isusova i 10-godišnjica 
Djevojačkog društva. Svečanost je bila 5. VIII. Kip je nabavljen darovima u 
naravi i novcu siromašnih župljana i mješćana izvan župe, osobito onih iz 
Amerike. 

Na sam dan blagoslova kipa bilo je najprije svečano primanje novih 
članica. Prisustvovalo je i Djev. društvo, Mali Križari i Križarice iz Poljica 
sa svojim zastavama u pratnji svog dušobrižnika don Zore Paršića. Poslije 
primanja mjesni dušobrižnik je u ime društva poklonio lijep dar glavarici 
društva gđici Marici Dragičević, koja svoju službu obavlja već punih 10 god. 
sasvim revno i uzorno, pokazujući veliku ljubav prema društvu, kao i prema 
crkvi. — Vatreni govor o pobožnosti prema presv. Srcu Sina Božjega izrekao 
je župnik Gdinja vlč. don L. Antičević, čijom je zaslugom i revnošću pred 10 
god. uvedena ova lijepa pobožnost u ovoj župi i bilo osnovano Djevojačko 
društvo. Crkva je bila prepuna naroda. Opće veselje i radost. Razvila se 
procesija s kipom Presv. Srca, za naše prilike upravo veličanstvena. Poslije 
blagoslova s Presvetim bile su narodu podijeljene i spomen-sličice. Svečanost 
se završila navečer vatrometom. D. I. T*. 

IZ SVETIŠTA SRCA ISUSOVA U ZAGREBU 

1. Svete Mise za dobročinitelje« Na blagdan Svih Svetih sv. Misa u 
5 Yi s. na oltaru Presvetog Srca prikazat će se za sve žive dobročinitelje 
ovoga Svetišta, a na Dušni dan za sve pokojne dobročinitelje. 

2. Popravci Svetišta. Uz pomoć doprinosa naših cijenjenih dobročini¬ 
telja mogli smo nastaviti s popravcima Svetišta. Trebalo je temeljito pregle¬ 
dati i urediti orgulje. Tvrtka Majdak i Lindauer iz Vrapča (kod Zagreba) 
počela je s radnjama oko popravka orgulja 22. kolovoza, a završila sa ko- 
laudacijom 14. rujna. Ovime Uprava Svetišta zahvaljuje Tvrtki na savjesnom 
i solidnom radu. — Dalje smo pretresli i popravili stube na ulaznim vratima 
Svetišta. U dvorištu je uvedena voda na dva mjesta. Predviđene su potrebe 
vjernika, koji dolaze na proštenje u Zagreb. Utrošeno je oko 31.500 din. za 
ove popravke. 

3. Još nam preostaje velik posao: Popravak ponutrice Svetišta. Nacrti 
se već izrađuju. 

Uprava Svetišta zahvaljuje svim dobročiniteljima na njihovim veliko¬ 
dušnim doprinosima i moli ih da i dalje pomažu u obnovi Svetišta. Pre¬ 
sveto Srce obilno naplatilo svima! 

ZAHVALNICE 

Novska. Vozila sam se na kolima. Živinče se poplašilo i ja se u tren 
oka našla u dubokom potoku. Ljudi su sa stranom dotrčali te me izvadili. 
Zahvaljujem se Bogu, što se tom zgodom nije dogodilo ništa osobito ni meni 
ni živinčetu. Više puta osjetila sam u životu, kako me štiti dobra ruka Božja. 

K. J. 

Banja Luka MB Hvala Presvetom Srcu i zagovoru Petra Barbarića, što 
sam položio maturu, što mi je tata dobio namještenje i što sam dvaput 
ozdravio. Brod n/S FM Milost po zagovoru P. Barbarića. Chicago AK Mno- 





382 


Glasnik Srca Isusova 


ge milosti- Cirkvena AC Primljena dobročinstva. — JŠ Ozdravile oči. Cleve- 
tand Čilio KJ Uslišane prošnje. Čaglić KR Nestalo bolesti srca. Draganec G. 
r-nL Ozdravila od bolesti živčane i srčane. Davor TG Sestrična ozdravila od 
trbušnog tifusa. Dugo Selo MB Ispunila se želja. Đakovo AT Uslišana molba. 
Lnnunci Ks Ozdravljenje. Đurđevac RT Sretan porod, Gimino JS Pomoć kod 
poroda i zdravlje sinčića. Krtkovci AM Primljene milosti. Johnstown FB 
Milosti. Kali LM Ozdravila od teške glavobolje. Karlovci Srem, GB Pomoć 
u potrebama. Konavh PP Više puta pomoglo me Presveto Srce. Koprivnica 
BM Pomoć u teškoj bolesti. Krapinske Toplice JO Pomoć u teškim neprili 
kama. križovcc FJ zadobila zdravlje. Krk FK Milosti. Lešava ML Izbavljena 
iz # velike nesreće. Lipik A Z Uslišalo me Božansko Srce. Luč AB Zdravlje. 
Dužnica SK Za milost udijeljenu meni i mojim učenicima. Ljcdmjak MI 
Ozdravila i ja i djeca moja. Mačkovac AKB Ozdravio sinčić Ivan, Makarska 
NS Sretno uspjela operacija muža. Martinšćica ML Sreća u obitelji. Meuu- 
murje ME Mnoge milosti. Mikanovci St. MFJ Sin sretno maturu položio, 
druge milosti. Novi Vinodol KS Uslišana molba. Novska KJ Ruka me Božja 
čuva. Oroslavlje ĐJ Milosti. Osijek IT Sretan porod moje kćerke. Druge mi¬ 
losti. Petrovaradin IT Sretno položena matura. Popovača JJ Presveto Srce 
izbavilo me iz neprilika, žena mi ozdravila, druge milosti. Prelog BE Našla 
izgubljenu stvar. Preko MB Milosti. Prud BJ Milosti. Rečica KK Zdravlje 
djeteta. Sarajevo IS Zdravlje krenulo na bolje. St, Gradiška Uslišana molitva. 
St. Paul MAP Milosti. Strizivojna MG Milosti. Subolica SS Uslišanja. Sv. Križ 
Začretje JP Zdravlje i druge milosti. Tukelj NN Pomoć kod blaga i u obitelji, 
lužno HJ Milosti. Vclešcvac FČ Pomoć u gospodarstvu. Vinkovci MI Zdravlje 
kćerke Ljubice. Virovitica KK Ozdravljenje kćerkino Vrbanovec JLjMK OZ- 
dravio naš otac. Vrbovac HNG Uslišane molitve. Zagreb BJ Sretati premještaj. 
— MB Sretno položila ispit. — A.A Dobila namještenje. — Ab. Trg. Ak. Po¬ 
moć Presvetog Srca u mnogim slučajevima, posebno kod završnog ispita. — 
Kl P omoć u borbi s neprijateljima. Žabljak EP Presveto Srce pomoglo kod 
diobe, 


KNJIGE 

KALENDAR SV. ANTE ZA 1938. Cijena d. 10, narudžbe: Franjevački 
Samostan, Sarajevo. — Kalendar je opsežan, raznolik; zanimljiv. Sadržajem 
i vanjskom opremom pokazuje stalan napredak. Surađuju odlični pisci. Toplo 
preporučujemo. 

U CARSTVU BEZBOŽNIKA, roman, preveo Slavko Šarić, pro¬ 
fesor. Sarajevo 1938. Cijena broš. 12 d., uvez. 24 d. Narudžbe: Akad. Regina 
Apostolorum, Sarajevo, Korošćeva 15. — Roman govori o boljševičkom životu. 
Gospodari Rusije dali su narodu mjesto obećanog raja pakao. Preporučujemo. 

Dr. A. Živković: OBITELJ U SVIJETLU KRŠĆANSTVA. Predavanje, 
što ga učeni pisac održao g. 1937. na Socijalnom Tjednu. Preporučujemo, 

ZANIMLJIVA KNJIGA DUHOVNIH PJESAMA. — Među svojim re¬ 
dovitim izdanjima za g. 1938, izdala je Matica Hrvatska pod naslovom 
»Iz duhovne lirike« knjigu pjesama, što ih je iz nekoliko jezika pre¬ 
veo na hrvatski naš bivši urednik o. M. P a v e 1 i ć D. I. 

Po koja lakša između tih pjesama poznata je već čitateljima našega 
Glasnika i Kalendara, Sve one dižu čitateljevu dušu k Bogu. U nekima se od 
njih spominje i božansko Srce Isusovo. Tako u pjesmi Talijana Jakopona od 
Todija govori Isus grješniku: »Gledaj bok mi: radi tebe — Taka rana udari 
me! — Probost kopljem dadoh sebe, — Nad u srce pogodi me, — Tim 
zapisah u nj ti ime, — Da ne smetneš s uma mene.« U pjesmi Francuskinje 
Marceline Desbordes-Valmore govori Isus duši: »Gle mog Srca, uđi, tu 

je tebi dom!« Francuz Paul Verlaine kajući se govori Isusu: »Zar je to mo¬ 
guće, povrh Tvoga Srca, — Koje posta našim, dobit mjesto s nova, 
— Na kom otpočinu glava Ivanova?« Isti taj pjesnik moli Blaženu Djevicu: 
»O daj, da ja ništa više ne bih znati htio, — Do Mudrosti tajinstvenoj skrovit 
klanjati se, — Ljubit Srce Isusovo u zanosu kod Mise.« I opet 
gledajući jedno lijepo raspelo pjeva: »U tim grudima bije Srce neizmjer- 
n o.« U pjesmi Njemice Mehtilde Magdeburške govori Gospodin duši: »O 
uroni, mila, žar ljubavi svoje — U Božansko Srce, ljudske grudi 
moje . . .« — 

Sve su te pjesme, njih blizu 60, spjevane od glasovitih pjesnika i po 
sudu vrsnih književnika, prevedene su dobro na hrvatski. Kako su većinom 
oteške, malo bi koristi imali od njih neškolovani čitatelji. Ali će ih s užit¬ 
kom i velikom duhovnom korišću čitati svi školovaniji, koji ljube pjesmu. 

JUBILARNO GODIŠTE JERONIMSKIH IZDANJA: 

1 Kalendar DANICA za g. 1929. {Cijena 8 dinara); 2. »ZVIJEZDE SRCA 
ISUSOVA«, pjesničke priče o ugodnicima Božjim od Milana Pavelića; 3. 
»JEDNI GRADE DRUGI RAZGRAĐUJU« knjiga o današnjim velikim držav¬ 
nicima. (Ove tri knjige zajedno stoje 15 dinara); 4. »ISPOD GARIČKE PLA¬ 
NINE« pripovjesti iz Moslavine od seljačkoga književnika Mije Stuparića; 
5. »KAKO SE HRANI BILJE« agrikulturna (ratarska) kemija od dr. M. Mo- 
hačeka. (Tih 5 knjiga zajedno stoji 25 dinara); 6. »MAJKA PRIČA«, pripo¬ 
vjesti iz Bosne od V. Grmovića; 7. »NAŠA ZEMLJA« knjiga o postanku 
zemlje od prof. B. Babića. 8. »ŽRTVA NOVOG ZAVJETA«, prvi dio liturgike 
od Dr. Kukalja i 9. »GOSPODARSKI ŽIVOT NA SELU« od dr. M. Ivšića. 
(Svih 9 knjiga zajedno stoji 50 dinara). Knjižarske cijene jesu po knjizi 10 
dinara. 

ZA POČETAK ŠKOLSKE GODINE: »MALI RIMOKATOLIČKI KATE¬ 
KIZAM« po 1 dinar. Duhovne su oblasti to izdanje najtoplije preporučile; a 
sada je Ministarstvo Prosvjete odobrilo taj jeronimski »Mali rimokatolički 
katekizam« kao školski udžbenik. »MALA BIBLIJA« sa slikama po 
3 dinara od Dr. Lacha; »ŽRTVA SV. MISE« priručnik za zajedničko moljenje 
i pjevanje (s notama) od Dr. Kukalja po 1 dinar,; te crkvena tekstovna pjesma¬ 
rica i molitvenik (II izd.) »ANĐEOSKO CVIJEĆE« priredio Fr. Perše. Cijena 
15 dinara. 

SVETO PISMO NOVOGA ZAVJETA (Evanđelja i Djela Apostolska). 
Prijevod i tumač sveuč. prof. dra F. Zagode. Cijena uvezanom 20 dinara 
(brošir. 12 dinara). 

»BIJEG IZ KOMUNISTIČKOG RAJA«, naslov je drugoga dijela veliko- 
autobiografskog romana »Rusija u konclogoru« od Ivana Solonjevića. Prvi dio 
obasiže 300 stranica, a drugi 334 stranica. Prijevod je Đure Paše. Izdanje 
* Knjižnice Dobrih Romana«. Cijena je svakom dijelu napose po Din. 35.—, 
obim zajedno Din. 60.— (uvez po Din. 10_više). 

Solonjević je nenatkriljiv u crtanju prilika po konclogorima u današnjoj 
sovietskoj Rusiji. Sam je on sa svojom obitelji bio također zatvoren, i došao 
je do uvjerenja da je čitava Rusija pod vladom komunista, žalosna kaznionica. 
Solonjević je sve ono doživio, što opisuje. Svoje je djelo platio skoro živo¬ 
tom. Komunisti su mu u Bugarskoj podmetnuli pakleni stroj, koji mu je ubio 
ženu i prijatelja, a teško ranio sina. 

»ZLATNO KLASJE« prosvjetni list Hrvatskog književnog društva sv. 
Jeronima, izlazi svaki drugi mjesec s obilnim štivom i slikama, godišnja 
pretplata 10 din. — »Zlatno klasje«, uređuje Msgr. dr. Ferdo R o ž i ć, u kome 
naši stručnjaci razrađuju različita važna pitanja iz sviju grana potrebitoga 
znanja te daju upute i nužne smjernice u pravom hrvatskom i katoličkom duhu. 

DAROVI 

U MJESECU KOLOVOZU 1938. 

Za obnovu Svetišta Srca Isusova u Zagrebu; Bačmer Darinka 20 d; Ba- 
ričević Marica 5 d; Bilek Marija 40 d; Botta Dr Baldo 50 d; Curic Martin 
50 d- t 50 d; Crnek Mato 6 d; Čanić ud. Anka 100 d; Dolencic Irena 20 d; 
Eck Ferdinand 30 d; Ferketić Julijana 20 d; Franić Terezija 20 d; Franic 
Antun Kata 50 d; Galošić Marija 20 d; Hajdukovic Josip 5 d; Jedrlmic Mare 
20 d: Jurić Marko 5 d; Jurković Pero 150 d; Katahmc Matija 1 dol, Knez 
Ljubica 10 d; Knežić Rozalija 5 d; Kolić Jakob 10 d; Kresic fa" 11 ™ 1 75 d; 
Kriesbacher Anica 10 d; Kušan-Belec Kata 30 d; Lipovac obitelj 50 d; Luksa 
Antun 50 c; M. P. St Mikanovci 20 d; Malinarić Mitar 10 d; Malnar Lenka 
25 d; Maretić Katica 20 d; Palla Albert 1 dol; P. F. B. Obraz 5 d; Raguz Ivan 
4 d; Šlibar Albert 20 d; Šolić Jula 5 d; Šterk Barica 50 d; Stetic Filip 10 d 
Težak Marica 50 d; Titel Marija 5 d; Vukanovic Anastazija 30 d; Zahradmk 
Marija 10 d; Lovro Žagar 50 fr; Radnici iz Francuske 20 d; NN 100 d_, Obitelj 
Kralj 200 d; NN 130 d; Bošnjaković Slavica 40 d; SB 10 d; Gregormcic Zlata 
60 d; Rukavina Terezija 60 d; Leopold Terezija 20 d; Strascak Štefa 10 d; 
FP 20 d; KM 30 d. 

Za sv. Mise: Grgo Franjo 30 d; Hosni Josip 15 d; Jager Marin 20 d, 
Jagoš Kata 50 c; Jerger Kata 2 dol; Klisurić Jela 1 dol; Knez Ljubica 40 d; 
Kombol John 1 dol; Kovačević Antonija 2.25 d; Kružić Manja 1 dol; Kustra 
Zdenka 20 d; Palaich Rozalija 1 dol; Perčan Mary 1 dol; Sudarevic ud. Mara 
40 d; Tombosko Marija 20 d; Verbos Marija 2 dol; Vujamć Josip 20 d. 

U čast Srcu Isusovu: Andler Marija 20 d; Blašković ud. Cecilija 40 d; 
Čarapina Ljubica 30 d; Domitrek Ana 10 d; Drenjančević Jula 20 d; Drkolić 
Tomo 10 d; Ferić Maca 5 d; Hosni oJsip 5 d; Hovel Antica 50 d; Mannovic 
Kata 40 d; Mohar Adela 15 d; Rajher Bara 5 d; Rončević Branka 10 d; Skok 
Marija 30 d; Turkalj Jelena 12 d; Verhas Helena 10 d. 

U čast Srcu Isusovu,' rođenju Blaž. Djev. Marije, sv. Josipu, sv. Antunu 
i sv. Tereziji M. I.: Budiselić Marija 15 d; Kršul Anica 50 d; Lovrenčić Cinl 
7 dolara. 

Za rašircnjc Glasnika Srca Isusova: Aniševski Marija 5 d; Birčić Frano 
5 d; Cindrić Marija 10 d; Čanić Ana 45 d,; Čanić ud. Anka 100 d; Elmić Marija 
5 d; Gelemanović Terezija 10 d; Hirš Antonija 5 d; Jelić Slavica 10 d; K.any- 
ovski Ana 5 d; Karlovčan Kata 20 d,; Klisurić Jela 1 dol; Kolar Josip 10 d; 
Kriško obitelj 15 d; Kubaša Marija 10 d; Majnerić Ana 10 d; Nmć Ante 1 
dol; NN Zagreb 5 d; PTB Obrež 10 d; Pandar Mary 50 c; Puhhara P. 10 d; 
Sabbioncello Iv. Niko 10 d; Sestre Milosrdnice, Senj 10 d; Štok ud. Marija 5 d. 

Za kruh sv. Antuna: Drkos Mary 1 dol; Lopar Marija 5 d. 

Za Vječno Svijetlo, ulje u Svetištu Srca Isusova u Zagrebu: Kozelka Ivo 
20 dinara. 

Za gradnju Svetišta Srca Isusova u Osijeku: Vidaković Mirko 10 d. 


NAŠI POKOJNICI 

Katarina ud. Ilijašević, rod. Bojić, Slav. Požega. Kandida Grobotek, 
Radiboj. Marija šušteršić, Zagreb. Franjo Belović, Šafarsko. Kata ud. Janci- 
ković, Slav. Brod. Marija Pavša, Senj. Ana Zorec, Nova Gradiška. Olga 
Jurčić, Travnik. Marija Korajac, Koritna. Doroteja Hristov, Zagreb. 

Pokoj vječni daruj im, Gospodine, i svijetlost vječna svijetlila im. Poči¬ 
vali u miru! Amen. 


NOVO 

KNJIŽNICA »ŽIVOTA« 


G, Bernoville 

ISUSOVCI 

Izdaje Knjižnica »Života« Zagreb I./147. — Na fi¬ 
nom bijelom papiru. 296 stranica. — Cijena: Me¬ 
ko vezano 20 dinara , u platno vezano 25 dinara 
Knjiga je već gotova i može se odmah naručiti. 

Illllllllllllllllllllllimillllllllllllllllllllllllllllllllllllllllllllllllllllllllllllllllllll 


Družba Isusova je za većinu ljudi tajinstvena organizacija. Ljudi znadu o njoj 
malo ili ništa, pa nije čudo da o Isusovcima kolaju najbesmislenije predra¬ 
sude. Tomu su u zadnje vrijeme pridonijele i razne knjige, koje su se više 
trudile da budu senzacionalne, nego da prikažu tu veliku redovničku organi¬ 
zaciju Katoličke Crkve sa mirnom nepristranošću. Takvu mirnu i objektivnu 
sliku Družbe Isusove, duh njezinog Osnivača, njezine izgradnje i njezinog 
apostolata, te napokon pravo tumačenje isusovačke moći naći će čitatelj u 
ovoj knjizi, s kojom uredništvo »Života« započinje niz knjiga o savremenim 
pitanjima. Knjiga je uza sav omašni opseg i elegantnu vanjsku opremu ne¬ 
obično jeftina. — Pretplatnici »Života« imat će osim toga na sve knjige 
knjižnice »Života« 20% popusta, ako ih naruče izravno od Knjižnice »Života«. 

Knjiga se naručuje na adresu : 


KNJIŽNICA »ŽIVOTA«, ZAGREB 1/147. 



POBJEDA VJERE Kratak život sv. Andrije Bobole, neustrašivog 

borca za Krista i duše, koji je pred 300 godina pao radi vjere pod kozačkim 
mačem, a na Uskrs 1938. uzdigao ga sv. Otac Papa na čast oltara. — Cijena 
1 dinar. Naručuje se kod Uprave Glasnika Srca Isusova, Zagreb 1/147, 


Urednik: Filip Mašić D. I. 

S dopuštenjem crkvene oblasti izdaju Isusovci u Zagrebu. 

Izdavač i vlasnik: Kolegij Družbe Isusove u Zagrebu — A, Alfirević D. I. 
Tiskara »Glasnika Srca Isusova« — A. Alfirević D. L 


















